دژەتیرۆر لەبارەی قاچاخچێتی و دابەشكردنی زەوی ڕوونكردنەوە دەدات – سنور میدیا\nدژەتیرۆر لەبارەی قاچاخچێتی و دابەشكردنی زەوی ڕوونكردنەوە دەدات\nبەڕێوەبەرایەتی دژەتیرۆری یەكێتی لە ڕوونكردنەوەیەكدا ڕایدەگەیەنێت” ھێزی دژەتیرۆر دوورو نزیک پەیوەندی بەھیچ کارێکی نایاسایی و قاچاخچێتی و سەرانەوەرگرتن و داگیرکردنی زەوی و موڵکی گشتی یەوە نیەو نەبووە”.\nڕوونکردنەوەیەکی پێویست لە بەڕێوەبەرایەتی دژەتیرۆرەوە بۆ ڕای گشتی\nلای ھەمووان ڕوونە بەڕێوەبەرایەتی دژەتیرۆر ھێزێکی تایبەت و مەشق پێکراو بە دسپلینی سەربازیی نیشتیمانییە ، ڕۆڵی گرنگ و کاریگەری بینیوە لە ڕووبەڕووبوونەوەی تیرۆریستان و سەرکەوتن بە سەر تیرۆرستانی داعش و بەرقەرارکردنی ئارامی و ئاسایش لە ھەرێمی کوردستان .\nبەداخەوە لە چەند رۆژی ڕابردوو ، چەندین پەیج و ئەکاونتی سێبەر و بێخاوەن و بەکرێگیراو ، ھێرشی ناڕەواو بێبنەما دەکەنە سەر ھێزەکەمان و بە ئەجێنداو مەرامی تایبەتی بوختانمان بۆ ھەڵدەبەستن !\nئێمە لێرەدا بۆ کۆمەڵانی خەڵکی کوردستانی ڕوون دەکەینەوە ، ھێزی دژەتیرۆر دوورو نزیک پەیوەندی بەھیچ کارێکی نایاسایی و قاچاخچێتی و سەرانەوەرگرتن و داگیرکردنی زەوی و موڵکی گشتی یەوە نیەو نەبووە ، بەڵکو ڕاستیەکە ئەوەیە ھەندێ کەسی نابەرپرس لەدەرەوەی ویستی ئێمەو بەخواستی چەند کەسێکی یاساشکێن و دوور لە دەسەڵاتی ئێمە ناو ناوبانگی ئەم دەزگایەی بەکارھێناوە بۆ کاری نایاسایی و دەست درێژکردن بۆ سەر بەرژەوەندی گشتی کە بەڕەسمی سەر بە بەڕێوەبەرایەتی دژەتیرۆر نەبوون ، چەند کەسێکیش کە تێوەگلابوون بەم کارە نایاساییانە بە ڕەسمی\nبۆ ھەموولایەکی ڕووندەکەینەوە دژەتیرۆر وەک ھەمیشە لە سەنگەری خەڵک ، سەروەری یاسا ، ئارامی و ئاسایش و پاراستنی سەروماڵی خەڵک و شکۆی ھەرێمی کوردستان دەبێت ، ئەرکی سەرەکیمان ڕووبەڕووبوونەوەی ھەر پیلانێکە کە بیەوێت ئارامی لە خەڵک تێکبدات ئاشکراشیدەکەین ھێزی دژەتیرۆر ھێزی خەڵک و ھەموو رەنگ و بۆچوونە جیاوازەکانە و بەگڕوتینێکی نوێ و بە بەھێزترەوە لە ڕابردوو ، پشتیوان بەخوای گەورەو بە ھاوکاری ھەمووان و ھێزی پێشمەرگەو ھێزەکانی ئاسایش و ناوخۆ لە ئەرکداین بۆ پاراستنی کوردستانەکەمان و سەقامگیری زیاتری ئاسایش و ڕووبەڕووبوونەوەی یاساشکێنان و ھەڵھاتوان لە یاسا .


CHRA.TV - کاتی تیماری برینەکان ھاتووە\nئامادەبووانى ئێستا 173 میوان\nکاتی تیماری برینەکان ھاتووە\nلە ماڵپەڕی ساسە پۆست بابەتێکم خوێندەوە لە ژێر ناونیشانی ھەشت لە گەورەترین و کاریگەرترین وتاری سیاسی لە مێژووی نوێ دا .\nئەوەی زۆر سەرنجی ڕاکێشام وتارەکەی نیلسۆن ماندیلا بووکە یەکێک بوو لەوانە ھەرچەندە وتارەکانی تر ھی حەوت کەسایەتی مێژوویی و جیھانی و گرنگ بوون لەوانە مارتن لۆسەر کینگ وجۆرج و اشنتۆن و وینستۆن چرچڵ و جەمال عەبدولناسرو غاندی و جۆن کینیدی و نیکیتا خرتشۆف , کە ھەریەکەلەوانە لە چرکە ساتێکی مێژوویی گرنگدا ئەو وتارانەیان پێشکەش کردووە بەڵام من بە باشم زانی ناونیشانی وتارەکەی ماندێلا بکەم بە ناونیشانی وتارەکەی خۆم کە ئەو ڕستەیەی سەرەوەیە (کاتی تیماری برینەکان ھاتووە) .\nھەرچەندە بەپێویستی نازانم لێرەدا ماندێلای مەزن بە خوێنەران بناسێنم چونکە ئەو ٢٧ ساڵی تەمەنی لە زیندان بەسەریەکەوە لە پێناو ئازادی و یەکسانی و دژ بە ڕژێمی ئاپارتاید بەسەر برد و ئەو وتارەی کە بە یەکێک لەو ھەشت وتارە سیاسی یەی کە لە سەرەوە ئاماژەم پێداوە پۆلین کراوە کە زۆر بە ھێمنی و بە شکۆەوە ھەست و سۆزی خۆی بۆ ھاوڵاتیانی وڵاتەکەی ئەفریقیای باشوور دەربڕی , دوای ئەو ماوە درێژەی زیندان ھیچ پەنای بۆ تۆڵەو ڕق و کینە نەبرد و ھەر بڕوای بە پێکەوە ژیان و لێبووردەیی ھەبوو , بەڵێ لە ئاھەنگی دەستبەکاربوونی وەکو یەکەم سەرۆک کۆماری ڕەش پێست لەو وتارەدا وتی :-\nماندێلا ڕووی دەمی لە ھەموو ھاوڵاتیانی وڵاتەکەی کرد بە بێ جیاوازی سەرەتای سەردەمێکی نوێ ی ڕاگەیاند و وتی جارێکی تر ھەرگیزاو ھەرگیز, ھەرگیز نابێت لەم وڵاتە جوانەدا سەرکوتکردن و چەوسانەوەی مرۆڤ لەلایەن مرۆڤەوە ڕووبدات و دەمی تیماری برینەکان ھاتووە.\nمەبەستی من لەم پێشەکی و وتە جوان و ناوازەو دەگمەنانەی ماندێلای مەزن وەکو ئەزموو نێکی جوانی گەلان و کەڵک و پەند وەرگرتنە لێ ی بۆ ئەزموونی ئێستایباشووری کوردستان و قەیرانە قورس و گورچکبڕەکانی .\nباشووری کوردستان کە زۆرترین قوربانی و خوێناویترینی ڕووداوەکان ھەر لە شۆڕشی ئەیلول و ناکۆکیەکانی ھەناوی ئەو شۆڕشەو ھەرەسھێنانی و ڕاگواستنی گوندەکان و سەرھەڵدانەوەی شۆڕشی نوێ و گفتوگۆ لە گەڵ ڕژێمی سەدام لە ساڵی ١٩٨٤ و شکستھێنانی گفتوگۆ و دواتر ئەنفال و کیمیابارانی ھەڵەبجە , دواتر ڕاپەڕینی ئازاری ١٩٩١ و وەدەرنانی بەعس و کۆڕەوی ملیۆنی خەڵکی کوردستان و دواتر گەڕانەوەو گفتوگۆی بەرەی کوردستانی و بەعس و ناوچەی ئارام و دژە فڕین و و پێکھێنانی پەرلەمان و حکومەتی ھەرێمی کوردستان ئەو ڕووداوانەن کە دەریاییەک خوێن و فرمێسکیان لەگەڵ خۆیاندا ڕێژاوە .\nلە ئێستادا کە گۆڕانکاری و ئاکامەکانی شەڕی تیرۆرو داعش بەرەو کۆتایی دەڕوات کورد قوربانی گەورەی دا لەو شەڕەدا و پێگەیەکی گرنگی بۆخۆی بە دەستھێنا بە گەواھی زۆرێک لە سەرکردەکانی ئەوروپاو ئەمریکا بەڵام لە ڕووی ناوخۆیی نێو ماڵی کوردەوە ھەرگیز لە ١٤ ساڵی ڕابردوودا بەم شێوەی ئێستا ماڵەکەی شێواو و پرژ و بڵاوو بێ بەرنامە نەبووە بۆ پێشھات و دەرئەنجامی گۆڕانکارییەکانی ناوچەکە .\nبۆیەجێ ی خۆیەتی لە کاربەدەستانی وڵات بپرسین ئەرێ کاتی تیماری برین و دەردو کۆڤانەکانی کورد و کوردستان نەھاتووە ؟\nئایا خوێنی ھەموو شەھیدان و قوربانییەکانی ئەنفال و بەرزانییەکان و ھەڵەبجە و وێرانکردن و ڕاگواستنی زیاتر لە ٥ ھەزار گوندو شارۆچکە بەس نین بۆ ئەوەی چارەسەری ئەم دەردانە بکەن و کۆڵ لە ململانێ ی ناڕەواو یەکتر سڕینەوە بدەن ؟\nئایا کاتی ئەوە نەھاتووە یاسا سەروەر بێت و دامودەزگاکانی دەوڵەت کاراو چوست وچالاک بن ؟\nئایا کاتی ئەوە نەھاتووە شەفافیەت لە دۆسیەکانی نەوت وغازو بەڕیۆەبردنی دامودەزگاکانی وڵاتدا بەرقەرارو پیادە بکرێت ؟\nکاتی ئەوە نەھاتووە کاڵابەقەد باڵا و پیاوی گونجاو لە شوێنی گونجاو دابنرێت ؟\nتۆ بڵێ ی ناکۆکی و ململانێکانی نێوان ئەم لایەنانەی کوردستان لە ناکۆکی و نێوان ڕەش پێست و سپی پێستەکانی باشووری ئەفریقیا وڕژێمی ئاپارتاید گەورەتربێت .\nئایا سەرکردەکانی کورد کامیان ئەو شەرەفەو ئەو تاجی سەروەرییە لە سەری خۆیان دەنێن ئەمجارە کۆتایی بەم لاپەڕە شوومەی ناکۆکی و بنبەست دێنن ؟


کوردیپێدیا - زانستی پزیشکی بە زمانێکی ساکار\n📕 زانستی پزیشکی بە زمانێکی ساکار | پۆل: پەڕتووکخانە | زمانی بابەت: 🏳 کوردیی ناوەڕاست\nد. کامەران ئەمین ئاوه\nچاپ و وەشانی سپیڕێز 2007\n🔗 خوێندنەوە / داونلۆدکردنی پەڕتووکی: زانستی پزیشکی بە زمانێکی ساکار\n📥 ژمارەی داونلۆد: 1,986 جار\n1. 👁 کامەران ئەمین ئاوە\n👁 ئەم بابەتە 12,594 جار بینراوە\n📕 فایلی PDF 1.0.1 4 MB 168 Dec 22 2010 2:41PM هاوڕێ باخەوان


چل ساڵ دەسەڵاتی ئیسلامیی؛\nچل ساڵ بێبەرییبوون لە پەروەردە بە زمانی دایک.\nکۆمەڵەی مافی مرۆڤی کوردستان، بیست و یەکەمی فێبریە ڕۆژی جیهانی زمانی دایکی بەرز ڕادەگرێ وجارێکی تر لەسەر مافی پەروەردە بە زمانی دایکی گەلی کورد لە ڕۆژهەڵاتی کوردستان و نەتەوە بن دەست ونکۆڵی لێکراوەکانی دیکەی ژێر چەپۆک حکوومەتی ئێران جەخت دەکاتەوە.\nپەروەردە دان و پەروەردەکردن بە زمانی دایک مافێکی زاتی وسرووشتی وحاشا هەڵنەگرەی مرۆڤ و لە بنەماکانی مافی مرۆڤە.\nزمانی دایکی بەشی جوێ نەکراوەی مافی کەلتووری نەتەوەکان دێتە هەژمار کەبە پێی بەڵگەنامە نێو نەتەوەییەکانی مافی مرۆڤ پەسەند وجەختی لەسەر کراوەتەوە ،بۆ وێنە ماددەی ۲۷ی جاڕنامەی نێونەتەوەیی مافی مەدەی وسیاسی پەسەندکراوی ۱۶ی دیسەمبری ۱۹۹۶ی کۆی گشتی ڕێخراوی نەتەوە یەکگرتووەکان کە ڕایدەگەیەنێ : لەو وڵاتانەی کە کەمینەی ڕەگەزی، ئاینیی ویان زمانی بوونی هەیە، ئەوکەسانەی کە سەربەو کەمینانەن نابێ لەمافی پێک هێنانی گردبوونەوە لەگەڵ ئەندامانی خۆیان وهەروەها بایەخمەندبوون لە کەلتوور ودەربڕین و جێبەجێ کردنی سونەت ویان دەکارگرتنی زمانی خۆیان ، بێبەری بکرێن.\nماددەی ۳۰ی کونڤانسیۆنی مافی منداڵ پەسەندکراوی ۲۰ی نۆڤەمبەری ۱۹۸۹ی کۆی گشتی ڕێخراوی نەتەوە یەکگرتووەکان لەم بارەوە دەڵێ: لەو وڵاتانەی کەمینەی خۆجێی، ئاینیی یان زمانی یان کەسانێک بە بنگەی خۆجێییەوەن،منداڵی ئەم جۆرە کەمینانە نابێ لە مافی بایەخمەندبوونلە کەلتووری خۆیان ،یان لە ئایینەکەیان و کەڵک لێ وەرگرنی یان کەڵک وەرگرتن لە زمانی خۆیان لەگەڵ دیکەی ئەندامانی گرووپەکەیان بێبەری بکرێن.\nڕاگەیەندراوی مافی کەسانی سەربە کەمیینە ئیتنیکی نەتەوەیی ئایینی وزمانی لە بوارگەلی لێک جیاواز بۆ وێنە لە بەندەکانی ۳ و ۴ی ماددەی ۴ی ڕاگەیەندراوی پەسەندکراوی ۱۸ی دیسەمبەری ۱۹۹۲ی کۆی گشتی ڕێکخراوی نەتەوە یەکگرتووەکان جەخت لێ دەکاتەوە:\n“۳ ــ نەتەوە یەکگرتووەکان لەئەگەری توانایی خۆیدا دەبێ دەسپێشخەری پێویست لەمەڕ ئەوکەسانەی سەربە کەمینانەن دەرفەتی گونجاو بۆ فێربوونی زمانی دایکی و یان یاسا و ڕێسای تایبەت بە زمانی دایکی خۆیان هەبێت.\n۴ــ نەتەوەیەکگرتووەکان لەئەگەری تواناییدا تەدبیر و ئامادەکاری پێویست لە بواری خوێندن بە زمانی دایکی و هاندان بۆ وەچنگ خستنیزانیاری مێژووییسونەتەکان زمان و کەلتوورێ کە لە ناوخۆی سنوورەکانی ئەم کەمینانە هەیە بۆیان دابین بکات.”.\nجاڕنامەی جیهانی مافی زمانی پەسەندکراوی ساڵی ۱۹۹۶ لە ۵۲ ماددەی لێک تەنراو ئامادە و گەڵاڵە کراوە.\nکەلەودا هەموو وردەکارییەکانی پشتیوانی لە زمانی کەمینەکان و ئەرک وبەرپرسیارەتی دەوڵەتەکان لەم بارەوە دیاری کراوە.بەپێی بەندی سییانەی ئەم جاڕنامەیە:” هەموو قوتابیان دەبێ خوێندنی فەرمی خۆیان بە زمانی دایکی دەست پێ بکەن.”.\nبەڵگەنامەکانی نێودەوڵەتی مافی مرۆڤ جەخت و زەروورەتی ئەو دەوڵەتانەی کە خاوەنی کەمینەی نەتەوەیین لەمەڕ ڕێز و پاراستن ولەبەرچاوگرتنی زمانی دایکی ئاشکرا دەکات،ئەو زمانەی کە منداڵان لە بنەماڵەکانیان پێی گەشەیان کردووە، فێری بوون و قسەی پێ دەکەن.\nزمانی دایکی بەشی لێک جۆی نەکراوەی شوناسی مرۆڤێک پێک دێنێ،زمانێکە مرۆڤ پێی دەهزرێ،بیردەکاتەوە وژیان دەکات.هەرچەشنە ئاستەنگی وڕێگری لە خوێندن و پەروەردە بە زمانی دایکی مەحکووم و دەچێتە ڕێزبەندی پێشێلکاری ڕێساکانی مافی مرۆڤەوە.\nحکوومەتەکانی ئێران بەردەوام مافی نەتەوەکانی بن دەستکراو لە ئێران وەکوو پەروەردە بە زمانی دایکی لەبەرچاو ناگرن وقەدەغەیان کردووە وهەوڵیان داوە بە قوربانی کردنی زمانە نەتەوەییەکانی ئەم نەتەوانە ،ئاسیمیلاسیۆنی زمانی گەشە پێبدەن ولەسەر ڕەوتی ئەندێشەی فاشیزم و بەبنەما گرتنی نەتەوەیەک،یەک زمان و یەک دەوڵەت پەرە پێبدەن.\nکۆمەڵەی مافی مرۆڤی کوردستان سەرەڕای جەختی دووبارە لەسەر مافی پەروەردە بە زمانی دایکی نەتەوەی کورد ودیکەی نەتەوەکانی ژێر چەپۆکی ئێران،داوا لە خەڵک و کۆمەڵگای ڕۆژهەڵاتی کوردستان دەکات کە لە هەمبەر مسۆگەر کردنی ئەم مافەی خۆیا تێبکۆشن و لە هەوڵێکی بە کۆمەڵ وگشت گیردا خوازیاری جێبەجێ کردنی ئەم مافە سرووشتییەی خۆیان بن.\nکۆمەلەی مافی مرۆڤی کوردستان


مه‌رجه‌عی باڵای شیعه‌كانی عێراق جه‌خت له‌سه‌ر پێویستی ئه‌نجامدانی چاكسازی راسته‌قینه له ماوه‌یه‌كی گونجاو ده‌كات و هه‌رجۆره ده‌ستوه‌ردانێكی ده‌ره‌كی و به‌كارهێنانی وڵاته‌كه وه‌ك گۆڕه‌پانی یه‌كلاكردنه‌وه‌ی ململانێ هه‌رێمیه‌كان ره‌تده‌كاته‌وه.\nنوسینگه‌ی عه‌لی سیستانی مه‌رجه‌عی باڵای شیعه‌كانی عێراق بڵاویكرده‌وه، سیستانی جارێكی تر هۆشداری داوه له زۆری رێژه‌ی گه‌نده‌ڵی دارایی و كارگێڕی و خراپی دۆخی خزمه‌تگوزاریه‌كان و نه‌بوونی دادپه‌روه‌ری كۆمه‌ڵایه‌تی و ته‌ئكیدی كردۆته له‌سه‌ر ئه‌نجامدانی چاكسازی حه‌قیقی له ماوه‌یه‌كی دیاریكراو و گونجاودا.\nسیستانی پێشوازیشی له پێشنیازه‌كانی نێرده‌ی نه‌ته‌وه‌یه‌كگرتوه‌كان كردووه به مه‌به‌ستی ده‌رچوون له ته‌نگه‌ژه‌ی ئێستای عێراق و له هه‌مان كاتیشدا دژی هه‌ر جۆره ده‌ستوه‌ردانێكی ده‌ره‌كی له كاروباری ناوخۆیی وڵاته‌كه وه‌ستاوه‌ته‌وه و رایگه‌یاندووه، كه نابێت عێراق بكرێته گۆڕه‌پانی یه‌كلایی كردنه‌وه‌ی ململانێ هه‌رێم و نێوده‌وڵه‌تیه‌كان.\nهه‌ر له‌و راگه‌یه‌نراوه‌دا نوسینگه‌ی سیستانی باسی له پێویستی كۆتاییهێنان به به‌كارهێنانی توندوتیژی دژی خۆپیشانده‌ران كردووه.


1071 جار خوێندراوه‌ته‌وه\nرۆژئاوای ئاسیاو به تایبه‌تیش رۆژهه‌ڵاتی ناوه‌ڕاست له‌گۆڕانكاریه‌كی زۆر خێراو مه‌ترسیداردایه، ئه‌وه‌ی چاودێری رووداوه‌كان بكات به ئاسانی هه‌ست به به‌رزبوونه‌وه‌ی ئاستی گرژییه‌كان ده‌كات، دوای نه‌مانی ، یاخود لاوازكردنی داعش، ناوچه‌كه به‌ره‌و ته‌قینه‌وه‌یه‌كی تر ده‌چێت، هێزی هه‌موو لایه‌نه جیهانییه‌كان له‌م ناوچه‌یه وا كۆده‌كرێته‌وه. هه‌ڕه‌شه‌كانی ئه‌مریكا ترسنۆكی ئه‌و وڵاته له جێبه‌جێكردنی ستراتیژییه‌ته جیهانیه‌كه‌ی، ده‌رفه‌تێكی گه‌وره‌ی به هاوپه‌یمانیه‌تی سێلایه‌نه(روسیا و توركیاو ئێران) داوه بۆ ئه‌وه‌ی زیاتر له‌یه‌كتر نزیك ببنه‌وه. له كۆتایی (2018) توركیا نه‌خشه رێگای منبجی له‌گه‌ڵ ئه‌مریكیه‌كان مۆركرد، كه ده‌بوایه كورد، راستتر هیزه‌كانی په‌یه‌ده له‌و منبج و دواتریش رۆژهه‌ڵاتی فورات)، واته رۆژئاوای كوردستان بكرێته ده‌ره‌وه، به‌ڵام تا ئێستا سه‌رباری به‌ڵێنه‌كان ئه‌مریكا ئه‌و نه‌خشه‌یه رێگایه‌ی به‌دڵی توركیا جێبه‌جێ نه‌كردووه!\nبۆیه توركیا په‌نای بۆ روسیا بردووه بۆ جێبه‌جێكردنی ئه‌و نه‌خشه ریگایه‌و لێدانی ئه‌زموونی رۆژئاوای كوردستان. كه ئه‌ردۆگان ده‌یهه‌ویت بیكاته ئامڕازێك بۆ ئه‌وه‌ی كێشه‌كانی ناوخۆی توركیای پێ به‌رێته ده‌ره‌وه!. كه‌واته توركیا به‌ده‌ست قه‌یرانی ناوه‌خۆی گه‌وره‌و قه‌یرانی ده‌ره‌وه ده‌ناڵێنێت، هیچ به‌ده‌ست ئه‌مریكاو رۆژئاوا نه‌ماوه جگه له‌گه‌ڕاندنه‌وه‌ی هیزه ئه‌نتی ئیسلامییه‌كان، واته ئه‌و هیزانه‌ی له رۆژئاواوه نزیكن، بۆ نمونه وه‌ك (جه‌هه‌به)، كه له‌دوای جه‌نگی دووه‌مه‌وه هاوپه‌یمانی سه‌ره‌كی ئه‌مریكا بووه، ئه‌مه‌ش ئه‌گه‌ری نزیك بونه‌وه‌ی كوده‌تایه‌كی تر له توركیا زیاتر ده‌كات!. بۆخۆدوورخستنه‌وه له‌مه، توركیا ده‌شێت سه‌رۆرۆییه‌ك ئه‌نجامبداو به پشت به‌ستن به روسیا(ئه‌دلب به‌رامبه‌ر منبج و رۆژئاوای فورات) واته رۆژئاوای كوردستان ئالوگۆڕی پێبكرێت! ئه‌مه‌ش واتای جه‌نگێكی تر له‌ناوچه‌كه، كه ئه‌گه‌ر ده‌ستپێێكی دیاربێت ئه‌وا كۆتاییه‌كه‌ی دیارنییه! ته‌نانه‌ت زۆر ئاڵۆزو مه‌ترسیداره! ئه‌وه‌ی دۆخه‌كه ئاڵۆزتر ده‌كات، روسیا پاڵپشتی ئێرانیش ده‌كات، یاخود ئێران به‌كارده‌هێنێت بۆ فراوانكردنی به‌ره‌ی شه‌ری دژ به ئه‌مریكا له‌عێراق!، ئه‌مه‌ش بێگومان سه‌رباری شه‌ڕه هه‌رێمیه‌كه، ده‌بێته هۆی شه‌ڕو به‌یه‌كدادانی ناوه‌خۆش له‌عێراق، هیزه شیعییه‌كان پاڵپشتی ئێران ده‌كه‌ن و به‌شێك له‌كوردو سوننه‌ش پاڵپشتی توركیا ده‌كه‌ن، به‌مه‌ش به‌ره‌یه‌كی تر دژ به رۆژئاوای كوردستان  له زۆنی زه‌ردو ناوچه سوننه‌كانی عێراق ده‌كرێته‌وه. به لایه‌نی كه‌م ئه‌گه‌ری ئه‌وه ده‌كرێت توركیا بۆ ئابڵووقه‌دان و لێدانی رۆژئاوا، ئه‌و به‌ره‌یه‌ش به‌كاربێنیت، هه‌رچۆنێك بێت وه‌ك ئاماژه‌م پێكرد، گۆڕانكارییه‌كان خیراتربووینه‌وه ئاڕاسته‌یه‌كی مه‌ترسیداری تریان گرتۆته به‌ر، ئه‌وه‌ی جێگای داخه له باشوری كوردستان له‌و قۆناغه هه‌ستیاره‌دا، بنه‌ماله سیاسیه‌كانی كوردستان گفتوگۆ له‌سه‌ر ئه‌وه ده‌كه‌ن هێلكه له جوجه‌ڵه‌یه یاخود جووجه‌ڵه له هێڵكه‌یه!!!


شێوازی"سانتلیگۆی هه‌مواركراو" لێقه‌ومانه بۆ حزبه بچوكه‌كان\nبڕیاره رۆژی 12ی ئایاری ئه‌مساڵ هه‌ڵبژاردنی خولی چواره‌می ئه‌نجومه‌نی نوێنه‌رانی عێراق ئه‌نجامبدرێت، له‌م سه‌روبه‌نده‌دا قسه‌و باس‌و پرسیارێكی زۆر له‌لای ده‌نگده‌ران‌و پاڵێوراوو قه‌واره سیاسییه‌كان له‌سه‌ر شێوازی كاركردنی سانتلیگۆی هه‌مواركراو دروستبووه، كه پێویستی به روونكردنه‌وه هه‌یه، من لێره‌دا هه‌وڵده‌ده‌م ئه‌م شێوازه به نموونه‌وه روونبكه‌مه‌وه‌و ئه‌وه‌ت بۆ بسه‌لمێنم كه چۆن‌و له‌به‌رچی شێوازی سانتلیگۆی هه‌مواركراو، له‌به‌رژه‌وه‌ندی ئه‌و قه‌واره سیاسیانه‌دا نییه كه له‌ده‌وری یه‌ك كورسی ده‌سوڕێنه‌وه به‌ڵكو ده‌كه‌وێته خزمه‌ت قه‌واره سیاسییه مامناوه‌ندو گه‌وره‌كان.\nگرنگه ئه‌وه‌ش بزانین كه هه‌ڵبژاردنی داهاتووی ئه‌نجومه‌نی نوێنه‌رانی عێراق به‌پێی یاسای ژماره (45)ی هه‌مواركراوی ساڵی 2013 رێكخراوه‌و یاساكه سیستمی هه‌ڵبژاردنی ئه‌و ئه‌نجومه‌نه‌ی به "لیستی نوێنه‌رایه‌تی رێژه‌یی" دیاریكردووه، كه گۆڕینی ده‌نگ بۆ كورسی تێیدا به شێوازی سانتلیگۆی هه‌مواركراوه.\nدیاره هه‌ر سیستمێكی هه‌ڵبژاردن شێوازو كرده‌ی حسابی تایبه‌ت به‌خۆی هه‌یه له‌گۆڕینی ده‌نگه‌كان بۆ كورسییه‌كانی ئه‌نجومه‌نه هه‌ڵبژێردراوه‌كان، بۆ نموونه له‌لیستی نوێنه‌رایه‌تی رێژه‌ییدا، شه‌ش شێوازی حسابی هه‌یه بۆئه‌وه‌ی ده‌نگه‌كان بگۆڕدرێن بۆ كورسی نوێنه‌رایه‌تی، كه ئه‌مانه‌ن:\n• شێوازی زۆرترین ماوه (الباقی الاقوی)\n• شێوازی به‌هێزترین تێكڕا (المعدل الاقوی)\n• شێوازی هۆندت (DHondt Quota)\n• شێوازی سانت لیگۆ (Sainte- Lague Quota)\n• شێوازی سانت لیگۆی هه‌مواركراو (Modified Sainte- Lague Quota)\n• شێوازی هارا- نیمایه‌ر (Hare- Niemeyer Quota)\nخاڵی جیاكه‌ره‌وه‌ی نێوان ئه‌و شێوازانه‌ی سه‌ره‌وه ئه‌وه‌یه هه‌ندێكیان ده‌كه‌ونه خزمه‌ت حزبه تاك كورسییه كه‌م ده‌نگه‌كانه‌وه، به‌مه‌ش فره‌ییه‌كی زۆرو زه‌به‌ند له‌ژێر سه‌قفی په‌رله‌ماندا ده‌هێننه‌ئاراوه (وه‌ك شێوازی زۆرترین ماوه "الباقی الاقوی"، شێوازی سانت لیگۆ، شێوازی هارا- نیمایه‌ر)، له‌به‌رامبه‌ردا ئه‌وانه‌ی تر له‌به‌رژه‌وه‌ندی حزبه گه‌وره‌كانه‌و به‌مه‌ش فره‌یی له‌ژێر سه‌قفی په‌رله‌ماندا كه‌مده‌كاته‌وه (وه‌ك شێوازه‌كانی به‌هێزترین تێكڕا، شێوازی هۆندت، شێوازی سانت لیگۆی هه‌مواركراو). كه‌واته له‌هه‌ڵبژاردنه‌كاندا ئه‌گه‌ر شێوازی سانتلیگۆ له‌به‌رژه‌وه‌ندی حزبه تاك كورسییه‌كاندا بێت ئه‌وا شێوازی سانتلیگۆی هه‌مواركراو، به‌هه‌موو ڤێرژنه‌كانیه‌وه، له‌به‌رژه‌وه‌ندی حزبه گه‌وره‌كاندایه!). به‌ڵام بۆئه‌وه‌ی له‌شێوازی سانتلیگۆی هه‌مواركراو تێبگه‌ین، باشتروایه پێشتر شێوازی سانتلیگۆ بناسین تا بزانین شێوازه حسابییه‌كه‌ی چۆنه له‌ڕووی گۆڕینی ده‌نگ بۆ كورسی، له‌وێوه ئاسانتره ئه‌و جیاوازیانه نیشانبده‌ین كه له‌نێوان هه‌ردوو شێوازه‌كه‌دا هه‌یه.\nسانتلیگۆ و هه‌ڵگرتنی نازی حزبه بچووكه‌كان:\nشێوازی سانتلیگۆ له‌رووی مێژووییه‌وه بۆ یه‌كه‌مجار له‌هه‌ڵبژاردنه‌كانی ساڵی 1951ی نه‌رویج‌و سویددا به‌كارهات‌و بۆ یه‌كه‌مجاریش له‌هه‌ڵبژاردنی 20ی نیسانی ساڵی 2012ی ئه‌نجومه‌نی پارێزگاكانی عێراقدا تاقیكرایه‌وه‌و به‌هۆیه‌وه ئه‌نجامه‌كان له‌به‌رژه‌وه‌ندی قه‌واره سیاسییه بچوكه‌كان شكایه‌وه.\nئه‌م شێوازه ژماره‌ی ده‌نگه‌كانی هه‌ر قه‌واره‌یه‌كی سیاسی به‌سه‌ر ژماره تاكه‌كانی (9،7،5،3،1، ..)دا دابه‌شده‌كات. با مه‌به‌سته‌كه‌مان به نموونه‌یه‌ك روونبكه‌ینه‌وه.\nنموونه له‌سه‌ر شێوازی سانتلیگۆ:\n- قه‌باره‌ی بازنه‌ی هه‌ڵبژاردن : پێنج نوێنه‌ر/ كورسی\n- كۆی ژماره‌ی ده‌نگده‌ران: 75000 ده‌نگده‌ر\nپێنج خانه زه‌رده‌كه‌ی ناو خشته‌كه‌ی سه‌ره‌وه، ئه‌و 5 كورسییه براوه‌یه‌ی ناو بازنه‌ی هه‌ڵبژاردنه‌كه دیاریده‌كات، كه له‌زۆرترین ژماره‌ی ده‌نگی قه‌واره‌كانه‌وه ده‌ستپێده‌كات بۆ كه‌مترین ژماره‌ی ده‌نگ.\nئه‌گه‌ر سه‌یری ئه‌نجامه‌كانی خشته‌ی ژماره -1- بكه‌ین، كه شێوازی سانتلیگۆی تێدا به‌كارهێنراوه، ده‌بینین قه‌واره‌ی (D) به (٨٠٠٠) ده‌نگه‌وه كورسییه‌كی بردۆته‌وه یاخود قه‌واره‌ی (C) به (١١٠٠٠) ده‌نگه‌وه كورسییه‌كی بردۆته‌وه، له‌كاتێكدا قه‌واره‌ی (B)، وه‌ك قه‌واره‌یه‌كی مامناوه‌ند، به (٢١٠٠٠) ده‌نگه‌وه ئه‌ویش ته‌نها یه‌ك كورسی بردۆته‌وه یاخود قه‌واره‌یه‌كی گه‌وره‌و براوه‌ی یه‌كه‌می بازنه‌كه (قه‌واره‌ی A ) به (٣٥٠٠٠) ده‌نگه‌وه ته‌نها 2 كورسی بردۆته‌وه.\nئه‌نجامه‌كانی شێوازی سانتلیگۆ زۆر له‌ئه‌نجامی هه‌ردوو شێوازی (زۆرترین ده‌نگی ماوه، شێوازی هارا- نیمایه‌ر)ه‌وه نزیكه‌و ده‌رفه‌تی بردنه‌وه‌ی كورسییه‌ك ده‌داته قه‌واره سیاسییه بچوكه‌كان.\nله‌پێناو كه‌مكردنه‌وه‌ی ئه‌و ده‌رفه‌ت‌و نازه زۆره‌ی كه شێوازی (سانت لیگۆ) به پارته بچووكه‌كانی ده‌دات، له‌به‌رئه‌وه‌ی به چه‌ند ده‌نگێكی كه‌مه‌وه كورسییه‌ك به‌ده‌ستده‌هێنن، ئه‌و وڵاتانه‌ی ئه‌م شێوازه‌یان پیاده‌ده‌كرد ده‌ستكاری ئه‌م شێوازه‌یان كردو شێوازێكی تریان به‌ناوی (سانت لیگۆی هه‌مواركراو) داهێنا.\n"سانتلیگۆی هه‌مواركراو" و لێقه‌وماوی حزبه بچووكه‌كان:\nجیاوازی نێوان شێوازی (سانت لیگۆ) و شێوازی (سانت لیگۆی هه‌مواركراو) له‌وه‌دایه له‌بری ئه‌وه‌ی ده‌نگه‌كانی هه‌ر قه‌واره‌یه‌كی سیاسی به‌سه‌ر ژماره (1) دا دابه‌ش بكرێت، به‌سه‌ر ژماره (1)ی ته‌واو‌و كه‌رتێكدا دابه‌شده‌كرێت، وه‌ك (1,4) ، (1,6) یان (1,7) . بۆ نموونه ئه‌و كه‌رته له‌وڵاتی سویدو نه‌رویجدا (1,4)ه، له‌هه‌ڵبژاردنی خولی سێهه‌می ئه‌نجومه‌نی نوێنه‌رانی عێراقدا (نیسانی 2014) ئه‌و كه‌رته (1,6) بوو، به‌ڵام له‌هه‌ڵبژاردنی خولی چواره‌می ئه‌نجومه‌نی نوێنه‌رانی عێراقدا بۆته (1,7).\nكه‌واته وه‌ختێك له‌هه‌ڵبژاردنی داهاتووی ئه‌نجومه‌نی نوێنه‌رانی عێراقدا بمانه‌وێت ده‌نگه دروسته‌كانی ناو هه‌ر بازنه‌یه‌كی هه‌ڵبژاردن بگۆڕین بۆ كورسی، پێویسته له‌سه‌ره‌تاوه ده‌نگه دروسته‌كانی هه‌ر قه‌واره‌یه‌كی سیاسی دابه‌شی (1,7) بكه‌ین، ئه‌وسا دوای ئه‌وه دابه‌شی هه‌ریه‌ك له‌ژماره‌كانی (3، 5، 7، 9، 11)یان بكه‌ین. بۆ تێگه‌یشتنی زیاتر، با هه‌مان نموونه‌كه‌ی پێشتر به‌سه‌ر سانتلیگۆی هه‌مواركراودا تاقیبكه‌ینه‌وه تا بزانین ئه‌نجامه‌كه چی لێدێت‌و جیاوازی ئه‌نجامه‌كانیان چه‌نده؟\nنموونه له‌سه‌ر شێوازی سانتلیگۆی هه‌مواركراو:\nخانه زه‌رده‌كانی ناو خشته‌كه 5 كورسییه براوه‌كه‌ی ناو بازنه‌ی هه‌ڵبژاردنه‌كه دیاریده‌كات، كه له‌زۆرترین ژماره‌ی ده‌نگی قه‌واره‌كانه‌وه ده‌ستپێده‌كات بۆ كه‌مترین ژماره‌ی ده‌نگ.\nئه‌گه‌ر سه‌یری ئه‌نجامه‌كانی خشته‌ی ژماره -2- بكه‌ین ، كه شێوازی سانتلیگۆی هه‌مواركراوی تێدا گیراوه‌ته‌به‌ر، ده‌بینین ئه‌نجامی ئه‌و كورسیانه‌ی به‌ر قه‌واره سیاسییه‌كان ده‌كه‌ون گۆڕانی به‌رچاویان به‌ركه‌وتووه. قه‌واره‌ی (D) به (٨٠٠٠) ده‌نگه‌وه هیچ كورسییه‌كی نه‌بردۆته‌وه یاخود قه‌واره‌ی (C) به (١١٠٠٠) ده‌نگه‌وه هیچ كورسییه‌كی نه‌بردۆته‌وه، به‌ڵام قه‌واره‌ی (B)، وه‌ك قه‌واره‌یه‌كی مامناوه‌ند، به (٢١٠٠٠) ده‌نگ دوو كورسی بردۆته‌وه‌و قه‌واره‌ی (A) به (٣٥٠٠٠) ده‌نگ 3 كورسی بردۆته‌وه. كه‌واته ئه‌و 2 كورسییه‌ی له‌شێوازی (سانتلیگۆ)دا به‌ر قه‌واره بچووكه‌كانی (C) و (D) كه‌وتبوون، له‌شێوازی (سانت لیگۆی هه‌مواركراو) دا لێیانسه‌ندرایه‌وه‌و به‌ر قه‌واره مامناوه‌ندییه‌كه (B)و قه‌واره گه‌وره‌كه (A) كه‌وتن. لێره‌وه‌یه ده‌گه‌ینه ئه‌و ئه‌نجامه‌ی بڵێین، به‌ڵێ شێوازی (سانت لیگۆی هه‌مواركراو) شایی‌و لۆغانه بۆ قه‌واره سیاسییه گه‌وره‌كان‌و لێقه‌وماوییه بۆ قه‌واره سیاسییه بچووكه‌كان .\nله‌هه‌ڵبژاردنه‌كاندا ئه‌گه‌ر شێوازی سانتلیگۆ له‌به‌رژه‌وه‌ندی حزبه تاك كورسییه‌كاندا بێت ئه‌وا شێوازی سانتلیگۆی هه‌مواركراو، به‌هه‌موو ڤێرژنه‌كانیه‌وه، له‌به‌رژه‌وه‌ندی حزبه گه‌وره‌كاندایه!\nئارام جه‌مال: به‌ڕێوه‌به‌ری په‌یمانگه‌ی كوردی بۆ هه‌ڵبژاردن KIE\nحكومەتی لوتكە فراوان...


پرسیارە زۆر سەیرەكان لێرە وەڵامەكانیت دەستدەكەویت! – Yalla\nتمّ النشر بواسطةيلا\t يناير 24, 2018 اترك تعليقًا على پرسیارە زۆر سەیرەكان لێرە وەڵامەكانیت دەستدەكەویت!\nهێلکە سەرتا هەبووە یان مریشک؟ ئەمە پرسیارێکی زۆر قورسە و تا ئێستاش وەڵامەکەی نازانرێ، بەڵام هەندێ داهێنانی مرۆڤ هەیە ئەگەر بەشێویەکی ئەقڵانی بییری لێبکەیتەوە دەبێ ڕیزبەندییەکەی زۆر ڕوون بێ، بۆ نمونە ” پێڵاوی پاژنە بەرز بۆ پیاوان درووستکراوە یان بۆ ژنان؟ ئەمانە هەندێکن لەو وەڵامانەی کە تەواو پێچەوانەی پێشبینیەکانت دەبن:\n١- چەرخ سەرەتا درووست کراوە یان شقارتە؟\nدڵنیام کە وەڵامەکەت شقارتەیە، چونکە پێکهاتەی شقارتە زۆر سادەتر دیارە، منیش هەر وای بۆچووبوم بەڵام چەرخ لەسەرەتادا درووستکراوە و لەساڵی ١٨٢٣ کیمیاگەرێکی ئەڵمانی بەناوی( یۆهان ۆلفگانگ) گازی هایدرۆجین و کانزای پلاتینیۆمی بەکارهێنا و یەکەم چەرخی دروست کرد، کەچی خەڵک زۆر بیرۆکەکەی ئەویان خۆشنەویست چونکە قەبارەکەی گەورەبوو ، ساڵی ١٨٢٦ (جۆهان ۆلک) شقارتەی داهێنا واتە سێ ساڵ دوای داهێنانی چەرخ!\n٢- تانک سەرەتا دروستکراوە یان ژێردەریایی؟\nیەکەم ژێردەریایی لە ساڵی ١٦٢٠ دروستکراوە بەڵام یەکەم تانک لە ١٥ ی دێسەمبەری ١٩١٦ لەلایەن ئینگلیزەکانەوە دروستکراوە واتە لە جەنگی جیهانی یەکەم!\n٣- پێڵاوی پاژنە بەرز بۆ ژنان درووستکراوە یان پیاوان؟\nناچێتە ئەقڵی هیچ کەسێ کە پێڵاوی بەرز بۆ پیاوان درووست کرابێ و دواتر بوبێتە هی ژنان، بەڵام ئەمەیە ڕاستییەکە، چونکە لە سەدەی نۆیەمدا فارسەکان لە ئێرانی کۆندا ئەم جۆرە پێڵاوەیان بۆ ئەسپ سوارەکانیان درووست کرد بۆ ئەوەی ئاسان بتوانن پێیان لەکاتی سوابوونی ئەسپەکانیان قایم بکەن، وادیارە زۆر درەنگتر ئەوروپییەکان لاسایییان کردوونەتەوە، تەنانەت بەرزی پاژنەی پێڵاو نیشانەی خانەدانی بووە لە ئەوروپا. ئەوەی سەیرە کە لە سەدەی ١٧ کاتێ ژنان داوای یەکسان بوونیان کردووە ئەم جۆرە پێڵاوانەیان لەپێکردووە وەکو ئاماژەیەک کە ئەوانیش هیچیان لە پیاوان کەمترنییە!\n٤- بۆینباخ یان قات؟\nهەموو پیاوێ سەرەتا قات لەبەردەکات و لە کۆتاییەکەی یان بۆینباخ دەبەستێ یانیش هەر نایبەستێ، ئەمەش واتە بیرۆکەی قات سەرەتا بووە وانیە؟ نا… نەخێر!\nمێژووی بۆینباخ بۆ سەرەتای سەدەی ١٧ دەگەڕێتەوە و کاتی خۆی سەربازە کڕواتییەکان لەملیان کردووە و خۆشەویست و دەزگیرانەکانیان وەکو ئاماژەیەکی خۆشەویستی لەملی پیاوەکانیان دەکرد کاتێ دەچوونە جەنگ ،بەڵام سەرەتا تەنها دەسماڵێکی بچووک بووە و بەهەمان شێوەی بۆینباخ بەستراوە.\nهەرچی قاتە بەم شێوەیەی ئێستا هەیە لە ساڵی ١٨٩٠کەوتۆتە بازاڕەوە، چونکە سەرەتا پیاوان قوماش و ڕەنگی چاکەت و پانتۆڵ یان شەڕواڵیان وەکو یەکتر نەبووە ئەمە سەرباری ئەوەی پانتۆڵ سەرەتا بەرین بووە و زیاتر لە شەڕواڵ نزیک بووە.\nتمّ النشر بواسطةيلا يناير 24, 2018 نُشر فيوێستگه‌ی شادیالوسوم: داهێنان،پرسیار


ئه‌مڕۆ له گه‌ڕی هه‌شته‌می خولی نایابی كوردستان ئه‌م یارییانه به‌ڕێوه‌ده‌چن\nله گه‌ڕی هه‌شته‌می قۆناغی یه‌كه‌می خولی نایابی كوردستان، كاتژمێر دووی دوای نیوه‌ڕۆی ئه‌مڕۆ پێنجشه‌ممه 25 ى 11 ى 2021 ، دوو یاری له هه‌ردوو شارۆچكه‌ی زاخۆ و پیرمام به‌ڕێوه‌ده‌چێت، له ئیداره‌ی سه‌ربه‌خۆی زاخۆ، یانه‌ی زاخۆ میوانداری یانه‌ی سۆران ده‌كات.\nبه‌ر له به‌ڕێوه‌چوونی ئه‌م یارییه زاخۆ نۆ خاڵی هه‌یه‌و له ناوه‌ڕاستی ریزبه‌ندی یانه‌كان دێت، له به‌رامبه‌ردا یانه‌ی سۆران ته‌نیا شه‌ش خاڵی كۆكردۆته‌وه‌و له پله‌ی دوازده‌می ریزبه‌ند دایه، بۆیه هه‌ردوو یانه هه‌وڵ ده‌ده‌ن قه‌ره‌بۆی دۆڕانی یاری گه‌ڕی پێشوویان بكه‌نه‌وه.\nله دووه‌م یاری ئه‌مڕۆی گه‌ڕی هه‌شته‌می خولی نایابی كوردستان و له شارۆچكه‌ی پیرمام، یانه‌ی ئارارات له یاریگای خۆی میوانداری یانه‌ی ده‌ربه‌ندیخان ده‌كات، ئارارات یازده خاڵی هه‌یه‌و له پله‌ی شه‌شه‌می ڕیزبه‌ند دێت و چاوی له سێ خاڵی یاریه‌كه‌یه تا له ریزه‌كانی پێشه‌وه‌ی ریزبه‌ند نزیك بێته‌وه.\nله‌به‌رامبه‌ردا ده‌ربه‌ندیخان خاوه‌نی نۆ خاڵه، دوێنێش یاریزانانی هه‌ردوو تیپ دوایین یه‌كه‌ی مه‌شق و ئاماده‌كاریان بۆ ئه‌م یاریه سازكرد.


کوردیپێدیا - دەربەند (نەغەدە)\n🏰 دەربەند (نەغەدە) | پۆل: شوێنەکان | زمانی بابەت: 🏳 کوردیی ناوەڕاست\n👌 ئەم بابەتە لەلایەن: (م. ب.)ەوە لە: Sep 24 2019 11:29PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (م. ب.)ەوە لە: Sep 24 2019 11:29PM باشترکراوە\n👁 ئەم بابەتە 1,432 جار بینراوە


قۆناغەكـــانی خـەبــــاتی پـارێزگاری لەنیشتمـــان\nخۆشەویستی نیشتمان حاڵەتێكی ڕۆحی و ویژدانیە دوور لە هەموو بەها مادیەكان ئەوەتا شاعیر و نوسەر و مامۆستا و گۆرانیبێژ و سیاسی هەریەك بەجۆرێك بەباڵای نیشتماندا هەڵدەدەن , پەیوەندی تاك و نیشتمان هێندە قوڵ و ڕیشەدارە ئاسان نیە پێناسەیەكی دیاریكراوی بۆبكەین , ئەوەی شارەزایانی ڕامیاری و جوگرافی پێناسیان كردوە كە نیشتمان بریتیە لە:(پارچە زەویەك سنورێكی دیاریكراوی هەبێت و گەلێكی لەسەر دەژی...) تەنها ڕوخسارێكی مادی نیشتمانە .\nئەگینا ئەگەر وابوایە دەكرا كەشوهەوایەكی باشتر و سەرزەویەكی بەپیتتر و ئارامتر بكەین بە نیشتمان , بەڵام دەبینیت ساتەوەختی بیستنی هاواری نیشتمان لەتاو ئازاری برینەكانی دا خۆشترین شوێنی دونیامان لادەبێتە زیندان و كۆتوبەند ئیدی شاعیرانە بەجەستە میوانی مەجلیس و بەدڵ لەكەنارەكانی نیشتمان بۆ قومێ هەوا پەروازدەكەین.. نەك هەرئێمە هاووڵاتیانی ناسازترین و بێپیتترین بستەزەوی وڵاتی خۆی بەهەشتی خەونەكانیەتی لەبەرئەوەی لانكەی منداڵی و شوێنی تەواوی خولیاو یادەوەریەكانیەتی .\nقوربانیدان بۆ نیشتمان سنووری نیە ڕۆڵەی بەئەمەك كات و ماڵ و گیان لەپێناو سەربەستی و سەروەری نیشتماندا بەشانازیەوە پێشكەش دەكات لێرەوەیە كورد دڵسۆزترین و فیداكارترین ڕۆڵەی نیشتمانی ناوناوە پێشمەرگە. مێژووی ڕابوردوی خەباتی ڕزگاریخوازی گەلی كورد باشترین شاهید و گەواهیدەرە\nئەمانە هەموو پێشەكی بوون بۆ باسی جۆرەكانی دەردی دەستدرێژی كردنەسەر و داگیركاری (خاك ونیشتمان ) و ڕێگاكانی بەرەنگاربوونەوە و پاراستنی لە دەستی چەپەڵی دوژمنان كەبەداخەوە ئەمڕۆ دایكە نیشتمان لەژێر باری گرانی هەموو جۆرە دەستدرێژیەكاندا ناڵانەو نركەیدێت .\nجۆرەكانی دەستدرێژی و داگیركاری نیشتمان :\n1- داگیركاری دەرەكی یان (داگیركاری سەربازی و ڕاستەوخۆ) بە ئامانجی فراوانكردنی سنووری قەڵەمڕەوی دەسەڵات و سەركوتكردنی گەلەكەی و دزینی سەروەت و سامانەكەی و بەهێزكردنی پێگەی سیاسی و سەربازی داگیركەر بە بیانوی جیاوازی ڕەگەز و ئاین و مەزهەبی و ئایدۆلۆجی .\n2- لەتكردن و دابەشكردنی زۆرەملێی نیشتمانێك بەسەر چەند دەوڵەتێك دا بۆ لاوازكردنیان و درێژەدان بەداگیركاری و بندەستكردنیان یان دابەشكردنی نیشتمانێك بۆ چەند كانتۆن و هەرێمێكی جیاواز بەدەستی ڕۆڵەكانی لەڕێگەی پلانی بڵاوكردنەوەی دووبەرەكی و ڕقبوونەوەی ڕۆڵەكانی ناوچەجیاوازەكانی نیشتمان و هاندانیان لەدژی یەكدی بەبەكارهێنانی جیاوازی ئایدۆلۆجی و مەزهەب و دیالێكتە بۆ هەمان مەبەستی سەرەوە .\n3- جۆری سێیەم لە دەستدرێژی و داگیركردنی ووڵات لەڕێگەی بڵاوبوونەوەی فەساد و گەندەڵی ناوخۆیی دەبێت لە ڕێگەی دزین وبەهەدەردانی سەروەت و سامانی گشتی لەلایەن چەند كەس و باندێكی دەسەڵاتەوە و خیانەتكردن لە ئەمانەتی دەسەڵات وهاووڵاتیان و نیشتمان , كەدەبێت بە یاریدەدەرێكی باش بۆ سەرگرتنی پلانی دوژمنان و دەستوەردانی دەرەكی و لەناوبردنی سەروەری و دەستكەوتەكان ئەتوانم بڵێم زۆربەی هەرەزۆری دەسەڵاتی ووڵاتانی ڕۆژهەڵات لەمجۆرە سیستەمە گەندەڵ و ستەمكار و خۆسەپێنە بەڕێوەیان دەبات و بوون بەهۆی كاولكاری نیشتمان و دروستكردنی كێشەو شەڕ لەنێوان ڕۆڵەكانی یەك نیشتمان دا.\nئەمانە دیارترین جۆرەكانی داگیركردن و دەستدرێژی و خیانەتن بەنیشتمان , ڕووبەڕووبوونەوەیان و پاراستنی نیشتمان لە داگیركاری بە دروشمی بێناوەرۆك و كەسانی تێكەڵ بە گەندەڵی و خیانەت وئەوانەی بەدەم خۆیان بەدۆستی هاووڵاتی و پارێزەری مافەكانیان هەژماردەكەن بەڵام لەگەڵ یەكەم هەلدا لەپێشینەكانیان دزتر دەردەچن نابێت و ناكرێت , هات و هاواری ڕاگەیاندن و میدیاكان و بەگژیەكدی دانی پێكهاتە و لایەنەجیاوازەكانی نیشتمان چارەسەرنیە بەڵكو پێویستی بەگرتنەبەری ئەم سێ خاڵەیە :\n1- هۆشیاركردنەوەی تەواوی ڕۆڵەكانمان بەئەرك و مافەكانی بەرامیەر نیشتمان و پێگەیاندنیان لەسەر خۆشویستنی نیشتمان و گەورە ژیان بە دەستبەرداربوون لە بەرژەوەندی تەسكی شەخصی و حیزبی وهەوڵدان بۆ سەروەری نیشتمان و بەدەستهێنانی بەرژەوەندی گشتی هاووڵاتیان.\n2- پەروەردەكردنی نەوەكان لەسەر خۆشەویستی ڕاستەقینەی خاك و هاونیشتمانیان و لێكنزیكبوونەوەو یەكتر قەبوڵكردن , كاركردن لەسەر بڕواپێهێنانیان بەوەی هاوكاری نێوان لایەن و پێكهاتە جیاوازەكانی نیشتمان كلیلی سەركەوتن و زامنكەری پاراساتن و سەروەریەكانیەتی بەمجۆرە دەتوانین پلانی نەیاران لەباربەرین و سەروەری ویەكڕیزی نیشتمان بپارێزین .\n3- لەكاتی داگیركردنی ڕاستەوخۆدا پێویستمان بە یەكدەنگی و یەكڕیزی و یەك هەڵوێستی لایەنەجیاوازەكان هەیە لەبەرئەوەی یەكبوون و پشتیوانی یەكدی سەرچاوەی هێزە و شكست و پاشەكشەش لە درز وناكۆكی ناوخۆییەوەیە. لای هەمووان ڕونە مردنی سەربەرزانە لەپێناو دادپەروەری و ئازادی و پاراستنی هاووڵاتیانی سڤیل و گیان بەخشین لەپێناو ئەو نیشتمانەی هەموومان لەخۆشی و ناخۆشیەكانیدا شەریك و هاوبەشین سەربەرزیە.


ئەمریكا دەستپێدەكاتەوە – تۆڕی میدیایی خەڵک\n2020/01/17 - 12:21 AM\nڕۆژی ١٦ی جێنیوەری، ڕۆژی ١٦ی جێنیوەری، لەدوای ١٠ ڕۆژ ڕاگرتنی كاری ھاوبەش و ڕاھێنانی ھێزەكانی عیراق، پنتاگۆن بڕیاریدا دەست بەكارەكانی بكاتەوە.\nبڕیارەكەی پنتاگۆن ھیچ وردەكارییەكی تری سەبارەت بە چۆنیەتی دەستپێكردنەوەكەی باس نەكردووە. لەكاتێكدا ڕۆژی ١٥ی جێنیوەری موقتەدا سەدر ڕێبەری ڕەوتی سەدر، لە نووسراوێكدا ھەڕەشەی خۆپیشاندانی یەك ملێونی كرد دژی دەركردنی ھێزە ئەمریكاییەكان.\nسەرچاوەیەكیش لە ئەنجومەنی نوێنەرانی عیراق بە پێگەی دیموكراسی ناو-ی ڕاگەیاندووە، كە ھەركات موقتەدا سەدر شتێكی وت پێچەوانەكەی ڕاستە. وتیشی لەدوای ٢٠٠٥ ەوە كە ئەمریكا لە ھێزی بەدریدا كە موقتەدا سەدر سەرپەرشتی دەكرد، سەدر ھیچ شتێكی نەكردووە بە دڵی ئەمریكا نەبێت.\nعادل عەبدولمەهدی، سەرۆك وەزیرانی دەستلەكاركێشاوەی عیراق ڕۆژی 10ی جێنیوەری داوای لە مایكڵ پۆمپیۆ كردووە كە شاندێك بنێرێت بۆ بەغدا تا پلانێك دانێن بۆ كشانەوەی هێزەكانی ئەمریكا لە عیراق، لەبەرامبەردا وەزارەتی دەرەوەی ئەمریكا بە فەڕمی ئەو داوایەی ڕەتكردەوە.\nپێشتریش ڕۆژی 5ی جێنیوەری 168 ئەندامی ئەنجومەنی نوێنەرانی عیراق لە كۆبوونەوەیەكی ئەنجوومەنەكەدا كە نوێنەرە كورد و سوننەكان تێیدا بەشدار نەبوون، داوایان كرد ئەمریكا عیراق جێبهێڵێت.\nئەم پەرچەكردارانەش دوای ئەو لێدانە كوشندەكەی ئەمریكا دێت لە كاروانێكی ئۆتۆمبێلی قاسم سولەیمانی فەرماندەی سوپای قودسی سوپای پاسدارانی ئێران و ٣ یاریدەدەریی، لەگەڵ ٣ كەسی عیراقی لە نێویاندا ئەبومەهدی موهەندیس جێگری سەرۆكی دەستەی هێزەكانی حەشدی شەعبی عیراق.\nئەمریكائەنجومەنی نوێنەرانی عیراقپنتاگۆنحەشدی شەعبیخۆپیشاندانڕەوتی سەدرسوپای قودسی پاسدارانسوننەعادل عەبدولمەهدیقاسم سولەیمانیكوردموقتەدا سەدر\nئێران، 11 سەربازی ئەمریكایی بریندار دەكات\n“ئەڵمانیا هێزەكانی لە عیراق دەهێڵێتەوە”\nتەندروستی23 خولەک پێش ئێستا\nراپۆرت31 خولەک پێش ئێستا\nتەندروستی43 خولەک پێش ئێستا


هۆشداری دەدرێت لە "ناشرینکردنی" هەناری هەڵەبجە لە بەریتانیا\nدوای ئەوەی ئەمساڵ چەندین بارهەڵگر هەناری هەڵەبجە ڕەوانەی وڵاتی بەریتانیا و وڵاتانی ئەوروپاکرا، ئێستا بەهۆی بڵاوکردەنەوەی جۆرێک هەناری خراپەوە هۆشداری دەدرێت ناوبانگی هەناری هەڵەبجە خراپ نەکرێت.\nبەشێک لەو هاوڵاتییە کوردانەی لە وڵاتی بەریتانیا دادەنیشن، لای خۆیانەوە وێنەی جۆرێک هەناریان بڵاوکردووەتەوە کە کوالێتی خراپە و بەراورد ناکرێت بە باشی هەناری هەڵەبجە.\nئەو کوردانە ڕایانگەیاندووە، ” لەبەشێک لەشارەکانی وڵاتی بەریتانیا جۆرە هەنارێکی خراپ و تەنانەت بێکەڵک لەمارکێتەکاندا بەناوی هەناری هەڵەبجەوە فرۆشراوە ئەوەش نیگەرانی ئێمە و کڕیارانی لێکەوتووەتەوە، بەو پێیەی نرخی هەنارەکە گرانە و کوالیتی و جۆرەکەشی بێکەڵکە، بۆیە داواکارن سنورێک بۆ ئەو کارە دابنرێت و کوالێتی و ناوبانگی هەناری هەڵەبجە ناشیرین نەکرێت”.\nلەسەر ئەم پرسە ئازاد محەمەد، کە بە جوتیارە نمونەییەکەی هەڵەبجەش ناسراوە بە تۆڕی میدیایی ئێستای ڕاگەیاند، “ئێمە بیستومانە کە جۆرێک هەناری خراپ بەناوی هەڵەبجەوە لە بەریتانیا بڵاوکراوەتەوە، ئەوە لێدانە لە هەناری جوان و بەناوبانگی هەڵەبجە”.\nئێستاش هەناردەکردنی هەناری هەڵەبجە بۆ ئەوروپا و بەریتانیا بەردەوامە و بڕیارە لە هەفتەی داهاتوودا دەیان تۆنی دیکەی هەناری هەڵەبجە ڕەوانەی بەریتانیا بکرێت.\n(وێنە و ڤیدیۆ) فەنارباخچە بە جوانترین شێوە ڕێزی بەرانبەر دوو هاندەری کۆچکردووی نیشاندا\nبەڕێوبەری تەندروستیی سلێمانی ڕایدەگەیەنێت، ئەگەر ژمارەی توشبووان زیاتربێت، بەدڵنیاییەوە قەدەغەی گشتیی هاتوچۆ ڕادەگەیەنرێت. سەباح هەورامی، بەڕێوبەری گشتیی تەندروستیی…\nحکومەتی هەرێمی کوردستان بە بۆنەی هاتنی جەژنی ڕەمەزانەوە، بە فەرمی پشووەكانی جەژنی ڕاگەیاند، بەگوێرەی بڕیارەكەش تەنها ڕۆژی پێنجشەممە…


قایمقامی پێنجوێن: ئەو کەسانەی ڤیدیۆکەیان لەسەر شوتی پێنجوێن تۆمارکرد دەدەینە دادگا\n20:12 پێنج شه‌ممه 15 ئاب 2019\nقایمقامی قەزای پێنجوێن ڕایگەیاند، ئەو کەسانەی ئەو ڤیدیۆیەیان سەبارەت بە خراپی بەرهەمی شوتی پێنجوێن بڵاوکردەوە دەدەنە دادگا و دڵنیایش دەدات لەوە هیچ کێشەیەکی تەندروستی لە بەرهەمى شوتى ئەو ناوچەیەدا نییە.\nپاش بڵاوکردنەوەى گرتەیەکی ڤیدیۆیی تۆماکراو لە بارەى بەرهەمى شوتى ناوچەکە و ئاماژەدان بە خراپى ئەو دەرمانانەى کە لە پێگەیاندنى شوتى پێنجوێن بەکاردەهێنرێت، زانا ڕەحمان، قایمقامی قەزای پێنجوێن بە ناس کوردی ڕاگەیاند: ” ئەو کەسانەی ئەو کارەیان کردووە، بۆ ئەوەیە بەرهەمی کشتوکاڵی پێنجوێن لەکەدار بکەن و بەتایبەت کە لەئێستادا وەرزی پێگەیشتنی بەرهەمی سنورەکەیە و بەدڵنیاییەوە لەڕێگەی دەزگا ئەمنییەکانەوە ئەو کەسانە دەدۆزینەوە و دەیاندەینە دادگا”.\nوتیشی، سەرجەم ئەو پڕوپاگەندانە ڕەتدەکەنەوە ، كە گوایە شوتی پێنجوێن بۆ خواردن نابێت و مەترسی لەسەر تەندروستی هاووڵاتیان دروستدەكات، بەڵکو ئەوە پێشکەوتنی زانستە کە پێگەیاندنی بەرهەمەکان خێرا دەکات و ئەو دەرمانانەی کە بەکارهێندراون لە هەموو دنیادا بەرهەم دەهێنرێت، تەنانەت لەو بەرهەمانەش کە لە دەرەوە دەهێنرێنە هەرێم، ئیتر بۆچی جوتیارەکانی ئێرە بەکارینەهێنن؟.\nقایمقامی پێنجوێن ئاماژەی بەوەشکرد، داوایان لە بەڕێوەبەرایەتی گشتی كشتوكاڵی سلێمانی كردووە، كە لەڕووی زانستییەوە ڕوونكردنەوەی پێویست بەهاووڵاتیان بدەن، كە سەرجەم ئەو پڕوپاگەندانە ڕاست نیە و لیژنەیەكی زانستیش بنێرن بۆ سنوری پێنجوێن تا لە نزیكەوە چۆنێتی بەرهەمهێنانی شوتی لە كێڵگەكاندا ببینن.\nزانا ڕەحمان، جەختیشیکردەوە: “لە ڕێگەی جێگرایەتی داواكاری گشتییەوە ڕێكاری یاسایی دەگرینەبەر بەرامبەر بە هەموو ئەو كەس و لایەنانەی، كە دەیانەوێت ڕەنجی جوتیارە دڵسۆزەكانمان بەهەدەر بدەن”.


لە سیاسەتدا، هەروەك لە شەڕیش، بڕیاری چەوت‌و نابەرپرسانە زیانی گەورەو زۆر جار كارەساتی لێ دەكەوێتەوە. هیچ شتێك ناچاری نەكردبووین خۆمان تووشی شەڕێكی دۆڕاو بكەین‌و دەرفەتێكی زۆر بۆ دەرچون لەقەیرانەكە، بەقازانجەوە، لەئارادا بوو.\nپێش ئەوەی شەڕەكە لەڕووی عەسكەرییەوە بدۆڕێنین، لەڕووی سیاسییەوە دۆڕاندبوومان، چونكە كۆمەڵی نێودەوڵەتی پشتگیریی لێ نەكردین. ئەمەش یەكەم زەنگی مەترسی بوو كە دەبوایە دەستەبژێری سیاسیی فەرمانڕەوا بەهەند وەری گرتبا.\nلە ماستەرنامەكەیدا دەربارەی هەماهەنگیی نێوان نەمساو بەریتانیا لە سەدەی نۆزدەهەم بۆ هێنانە دیی ئاشتییەكی سەقامگیر لە ئەوروپای پاش شكستهێنانی ناپلیۆن، هێنری كسنجەر دەڵێت "لێهاتوویی دەوڵەتمەدار لەوە دایە كە بتوانێت هەڵسەنگاندنێكی دروست بۆ پەیوەندیی نێوان هێزەكان گەڵاڵە بكاو بەپێی ئەو هەڵسەنگاندنە كار بۆ بەدیهێنانی ئامانجە خوازراوەكان بكات". خاڵی لاوازی دەستەبژێری سیاسیی كورد سەرەڕای ئەزموونی دەوڵەمەندی لە سیاسەتدا، لەوە دایە كە ئەو هەڵسەنگاندنە دروستەی نەبووە.\nلە بەردەم مایكرۆفۆن‌و كامێراكاندا سیاسەتمەدارێكی ناسراوی ئەو دەستەبژێرە نەڕاندی "ئێمە پێشبینیی ئەو كاردانەوە بەهێزەمان نەدەكرد". ئەمەش كڕۆكی مەسەلەكەیە. پێشبینی نەكردنی ئەو كاردانەوەیە، شكستێكی سیاسی- عەسكەریی لێ كەوتەوە. داننان بە هەڵەدا خۆی لەخۆیدا ئازایەتییە. بەڵام ئەم داننانە بەس نییەو كۆتایی مەسەلەكەش نییە، بەڵكو سەرەتایە.\nهەنگاوی یەكەم بۆ سڕینەوەی ئاسەواری هەڵەكە، پەی بردنە بەوەی كە ئەو كەسانەی هیچ تێڕوانینێكی دروستیان بۆ رەوشەكە نەبووە، شیاوی ئەوە نین لە شوێنەكانی ئێستایان بمێننەوە چونكە ئەو كەسانە مەرجەكانی سەركردایەتییان تێدا نییە. پاش ئەم پەی پێ بردنە، هەنگاوەكانی تر دەست پێدەكەن.\nدەستبژێری سیاسیی كورد تا ئێستا هیچ لێكدانەوەیەكی روونی بۆ ئاكامە خراپەكان نییە. بە هۆی بیركردنەوە و هەڵسەنگاندنی نادروستی ئەو دەستەبژێرەوە، كوردستان لەماوەی پێنج رۆژدا نزیكەی 25 شار و شارۆچكەی لە دەست داو پانتاییەك زەویی گەورەتر لەدەوڵەتێكی وەك لوبنان دۆڕاند.\nلەو پانتاییە 35%ی، لەسنووری پارێزگای هەولێرەوە تا دوزخورماتوو، بە شەڕ و پاشان بە كشانەوەی هێزەكان لە دەست دراوە، 15%ی لەقەرە تەپەوە تا خانەقین، بەبێ شەڕ و بە پێی رێككەوتنی مەیدانی‌و 50% ی لە مەخمورەوە بە شێوەیەكی كەوانەیی تا شەنگال، بە بێ شەڕو بەبێ رێككەوتنی مەیدانی.\nئەمە بەم واتایە دێت كە جوگرافیای كارەساتەكە زۆر گەورەیە، بەڵام ئەمە هەموو زیانەكە نییە چونكە بڕێكی دیكەی زیان هەیە كە ئەمجارە، بەبێ شەڕ و بە بێ لەشكركێشی، لەسەر مێزی گفتوگۆ، بەر كوردستان دەكەوێت.\nئەو دەستەبژێرە سیاسییەی كە ئەم هەموو زیانەی بە كوردستان گەیاندووە، توانای ئەوەی نییە ئایندەیەكی باشتر بۆ كوردستان دابین بكات. هەروەك ئەزموونەكە نیشانی داوە، وڵات بەم سیستمە سیاسییەی ئەمڕۆ كاری پێ دەكرێت و بەم سیستمە حزبییەی كە زۆر بەخراپی بەڕێوە دەچێت و بەو سەركردایەتییەی كە كاروباری گشتی بەڕێوە دەبات، ناتوانێت پێشكەوتن‌و سەقامگیرییەكی درێژخایەن بۆ خۆی دابین بكات.\nئەزموونە شكستخواردووەكان ئەزموونی تفت و تاڵن بەڵام بە بێ ئەم ئەزموونە شكستخواردووانە سەركردەی باش و سەركردەی خراپ، بیركردنەوەی دروست و بیركردنەوەی چەوت، لێك جیا ناكرێنەوە.


فرۆشی زنجیرەی مۆبایلەکانی Redmi Note 7 ڕێژەی 2 ملیۆنی تێپەڕاند – کەی ئای تی ئێن\nشاومی 15, ئایار 2019\nفرۆشی زنجیرەی مۆبایلەکانی Redmi Note 7 ڕێژەی 2 ملیۆنی تێپەڕاند\nوا دیارە زنجیرەی مۆبایلەکانی Redmi Note 7 کە خۆی دەبینێتەوە لە هەردوو مۆبایلی Redmi Note 7 و Redmi Note 7 Pro بە دڵبوونێکی زۆری بە خۆیەوە بینیوە لە وڵاتی هیند، ئەمەش لە کاتێکدایە نیشانەی بازرگانی ڕێدمی سەر بە شاومی لە هەژماری خۆیدا لە تویتەر دڵخۆشی دەربڕی بۆ تێپەڕاندنی فرۆشی مۆبایلەکانی ئەم زنجیرەیە بۆ 2 ملیۆن یەکە ئەمەش تەنها لە ماوەی 2 مانگدا.\nهەروەها شایەنی ئاماژە پێدانە زنجیرەی مۆبایلیەکانی Redmi Note 7 لە مانگی پێشوودا فرۆشی 1 ملیۆنی تێپەڕاندبوو ئەمەش بە واتای ئەوە دێت لە ماوەی مانگێکدا ملیۆنێک لە مۆبایلەکانی زنجیرەکە فرۆشراوە، لە هەمان کاتیشدا ڕێدمی ئاماژەی بە مۆبایلێکی نوێدا کە خاوەنی کامێرایەکە بە ڕوونی 48 مێگاپێکسڵ، ئەمەش پێدەچێت مۆبایلی Redmi Pro 2 بێت و پێشبینیش دەکرێت کاربکات بە پڕۆسێسەری Snapdragon 855 و خاوەنی کامێرایەکی سەرهەڵدەر بێت.\nجریوەی کۆمپانیا لە تویتەر:-\nبخوێنەوە دەربارەی تایبەتمەندیەکانی مۆبایلی Redmi Note 7\nبخوێنەوە دەربارەی تایبەتمەندیەکانی مۆبایلی Redmi Note 7 Pro\nتاگەکان Redmi Note 7 Series


کوردیپێدیا - ڕونکردنەوەیەک لە نەوشیروان مستەفاوە دەربارەی هەڵواسینی وێنەکانی خۆی لە هەڵبژاردنەکانی ساڵی 2009\n📝 ڕونکردنەوەیەک لە نەوشیروان مستەفاوە دەربارەی هەڵواسینی وێنەکانی خۆی لە هەڵبژاردنەکانی ساڵی 2009 | پۆل: بەڵگەنامەکان | زمانی بابەت: 🏳 کوردیی ناوەڕاست\nڕونکردنەوەیەک لە نەوشیروان مستەفاوە دەربارەی هەڵواسینی وێنەکانی خۆی لە هەڵب...\nلەگەڵ دەستپێکردنی بانگەشەی هەڵبژاردندا کۆمەلێک وێنەی من وەک ریکلام بۆ لیستی گۆرانلیستی گۆران بڵاوکراوەتەوە لەگەڵ سوپاسی بێ پایانم بۆ ئەو کەسانەی کە لەرووی دڵسۆزی و متمانەیان بە من ئەو کارەیان کردوە.\nبەلام لەراستی دا ئەوە کارێکی دڵخۆشکەر نیە کە جارێکی تر گرنگی بە کەسایەتی بدرێت ئەوەی ئێمە مەبەستمانە کارکردنە بۆ گۆڕان و بۆ سەرکەوتنی لیستی گۆران، بۆیە دڵنیای هەموو خەڵکی کوردستانکوردستان دەکەمەوە ئەو وێنانە لەلای ئێمە چاپ نەکراون و ئەوەی ئێمە مەبەستمانە بانگەشەیە بۆ لیستەکەو بەرنامەکەی، بە داوای لێبوردنەوە داواکارم لەهەمو لایەک کە وێنەی من بڵاونەکەوە لەبری ئەوە کار بکەن بۆ شیکردنەوەی بەرنامەی گۆڕان و کۆکردنەوەی دەنگ بۆ ئەو لیستە.\nلەگەل ریزم و حورمەتم\nنەوشیروان مستەفانەوشیروان مستەفا\n#لیستی گۆران | #کوردستان | #نەوشیروان مستەفا | #22-06-2009 |\n➕ ئەم بابەتە لەلایەن: (م. ب.)ەوە لە: May 23 2017 8:27AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jul 16 2018 8:03PM باشترکراوە\n📷 فایلی وێنە 1.0.1 58 KB May 23 2017 8:31AM م. ب.


سوریا پرسێكی ئاڵۆز له رۆژهه‌ڵاتی ناوه‌ڕاستدا\nراستییه‌ك كه پێی وابو هه‌ر كاتێك بچوكترین كێشه به‌رۆكی سوریا بگرێت، زۆر ناخایه‌نێت، حكومه‌ت و ده‌وڵه‌ته‌كه‌ی به ته‌واویی له‌به‌ر یه‌ك هه‌ڵده‌وه‌شێنه‌وه، به‌جارێك بوه خه‌یاڵێك هه‌رگیز به خه‌یاڵی كه‌سدا نه‌ده‌هات، هه‌مو له كڵاورۆژنه‌ی راگه‌یاندنه‌كانی جیهانه‌وه گه‌شتبونه ئه‌و راستییه‌ی كه هه‌رگیز راستییه‌كه خۆی نه‌بو، روداوه‌كانی ئێستای سوریا په‌رده‌ی له‌سه‌ر زۆر له راستییه‌كان هه‌ڵماڵی، كه تائێستاش وه‌كو خه‌ونێكی هه‌رگیز به‌دی نه‌هاتو، ده‌هاتنه پێشچاو.\nروداوه‌كانی سوریا مه‌له‌فگه‌لێكی به‌یه‌كداچوی هێنده ئاڵۆزن، گه‌ر به‌دوای سه‌ره‌داوی راستییه‌كانی بكه‌وین، به‌جارێك له به‌رژه‌وه‌ندیی هاوبه‌ش و هاودژه‌وه، سه‌ر ده‌رده‌كه‌ین، توركیا هیچ كاتێك وه‌ها سه‌یری سوریای نه‌كردوه كه بتوانێت له مه‌ودای دور و نزیكدا په‌یوه‌ندیی دۆستانه‌ی له‌گه‌ڵدا دروست بكات، به‌پێچه‌وانه‌وه له‌به‌ر دو هۆی سه‌ره‌كی، سوریای به‌ده‌وڵه‌تی نه‌یاری خۆی داناوه، هۆیه‌كیان په‌یوه‌ندیی به یارمه‌تیدانی په‌كه‌كه‌وه هه‌یه و ئه‌ویتریان ئه‌وه‌یه سوریا له‌به‌ره‌ی ئێراندایه، ئه‌وه‌ی په‌یوه‌ندی به په‌كه‌كه‌وه هه‌یه ئه‌وه‌یه كه ئه‌م رێكخراوه چه‌كداره كوردییه له‌پێناو به ده‌ستهێنانی مافی كوردانی توركیا له خه‌باتی چه‌كداریی دایه و وڵاتی توركیای به ته‌واوی هیلاك كردوه، یارمه‌تییه‌كانی وڵاتی سوریا بۆ هێزی ناوبراو، په‌یوه‌ندیی به‌وه‌وه هه‌یه توركیا ده‌یه‌وێت له ئاینده‌دا له رێگه‌ی به كارهێنانی كارتی ئاوه‌وه، سوریا ناچاری گرتنه‌به‌ری سیاسه‌تێكی نه‌خوازراو بكات و سه‌ره‌وه‌ریی وڵاته‌كه بخاته ژێر كۆنترۆڵی خۆیه‌وه، ئه‌مه‌ش بۆ سوریا مایه‌ی قه‌بوڵ كردن نییه له كاتێكدا سوریاش بۆخۆی له سه‌ر ئاستی وڵاتانی عه‌ره‌بیدا به دوای پێگه‌یه‌كی به‌هێزدا ده‌گه‌ڕێت، ته‌سلیم بونیشی به سیاسه‌ت و ئه‌جیندای توركیا، به‌رزه فڕییه‌كانی سوریا ده‌كاته خه‌ون، له لایه‌كی دیكه‌وه په‌یوه‌ندیی سوریا به ئێرانه‌وه، یان باشتر رونی بكه‌ینه‌وه بونی هه‌ردو وڵات له به‌ریه‌كدا، له‌به‌ر رۆشنایی پێدراوه‌كانی رۆژگاردا، وابه‌سته‌ی سیاسه‌تی یه‌كدیی بون، ده‌نا وڵاتێكی ئیسلامیی وه‌ك ئێران و وڵاتێكی عیلمانی سۆشیالیستی وه‌ك سوریا چۆن ده‌گونجێت له یه‌ك گۆشه‌نیگاوه سیاسه‌ت بكه‌ن؟. ئاڵۆزیی له په‌یوه‌ندیی سیاسی نێوان ئێران و توركیادا، جیاوازیی تێڕوانینی ئایدۆلۆژیی نێوان هه‌ردو وڵات، به‌رزه‌فریی (تموحات) هه‌ردو وڵاتی توركیا و ئێران له ناوچه‌ی به‌ڵكاندا، خۆ نزیكردنه‌وه له وڵاتانی كه‌نداوی عه‌ره‌بی به هه‌ر رێگه‌یه‌دا بێت، ئه‌وه‌نده‌ی دیكه، په‌یوه‌ندیی توركیا و سوریای ئاڵۆزكاندوه، هه‌رچی توركیایه پێش روداوه‌كانی ئێستای سوریا، خوازیاریی ئه‌وه بو روداو گه‌ڵێك بێنه پێشه‌وه له میانه‌یه‌وه توركیا ئاواته له مێژینه‌كه‌ی خۆی به‌سه‌ر سوریا دا ساغ بكاته‌وه، توركیا هیچ كاتێك چاوه‌ڕێی وه‌ها روداوێكی نه‌ده‌كرد، كه ئێستا له سوریادا روده‌دات، ئاواته‌خوازی سوریایه‌كی به‌هێز بو، به‌ڵام شۆڕشه جه‌ماوه‌رییه‌كه‌ی ئێستای سوریا، له سوریا زیاتر توركیای نیگه‌ران كردوه. ئێران دۆسته كلاسیكییه‌كه‌ی سوریا، له هه‌وڵدایه سوریا وه‌ك پێش شۆڕشه جه‌ماوه‌رییه‌كه‌ی لێ بێته‌وه، مانه‌وه‌ی (به‌شار ئه‌سه‌د) له ئێستادا باشتر خزمه‌تی سیاسه‌ت و ئه‌جیندای توركیا ده‌كات نه‌ك كه‌وتنی، لێدوانه تونده‌كانی (ره‌جه‌ب ته‌یب ئۆدوغان و ئه‌حمه‌د داود ئۆغڵۆ) له باره‌ی روداوه‌كانی سوریاوه، هه‌ستی ویژدانی دو مرۆڤ نییه به‌رامبه‌ر قه‌تڵ و عامی خه‌ڵكی سوریا، یان پابه‌ندبونی ئه‌خلاقی وڵاتێكی وه‌كو توركیا نییه به‌رامبه‌ر به روداوێكی نه‌خوازراو كه تیایدا ژیانی مۆرڤ كۆتایی پێده‌هێنرێت، به‌ڵكو هه‌رچی لێدوانی هه‌ردو كه‌سایه‌تی ناوبراوه كه گوزارشتن له سیاسه‌تی راسته‌قینه‌ی توركیا، وه‌كو دو كه‌سایه‌تی پایه‌به‌رزی ئه‌و وڵاته، ناچاركردنی حكومه‌ته‌كه‌ی (به‌شار ئه‌سه‌د)ه به چاكسازیی سیاسی و ئیحتیواكردنی روداوه‌كانی سوریا، چونكه له ئه‌نجامی كه‌وتنی (به‌شار ئه‌سه‌د) و روخانی حكومه‌ته‌كه‌ی، له كۆتاییدا سیسته‌می فره حیزبی و وڵاتێكی تازه‌ی دیموكراسی كه تیایدا كه‌مینه‌كانی به مافه‌كانی خۆیان ده‌گه‌ن، دێته ئاراه‌وه. توركیاش راسته‌وخۆ ئه‌مه به مه‌ترسی بۆ سه‌ر ئاسایشی نه‌ته‌وه‌یی وڵاته‌كه‌ی سه‌یری ده‌كات، گه‌شتنی كورده‌كانی سوریا به‌لانی كه‌می مافه‌كانیان كه خۆی له سیسته‌می فیدراڵی یان حوكمی زاتییدا ببینێته‌وه، مایه‌ی قه‌بوڵكردن نییه، له‌م پێناوه‌شدا توركیا و سیاسیه‌كانی ئه‌و وڵاته به دو ئاراسته‌ی جیا له‌گه‌ڵ روداوه‌كانی ناو وڵاتی سوریا مامه‌ڵه‌یان كرد، له سه‌ره‌تادا هه‌رچییه‌ك هه‌بو كردیان بۆ ئه‌وه‌ی (به‌شار ئه‌سه‌د) و حكومه‌ته‌كه‌ی ناچاری چاكسازی سیاسی بكه‌ن، كه ئه‌مه‌شیان پێنه‌كرا له ئێستادا كار بۆ ئه‌وه ده‌كه‌ن له‌گه‌ڵ (ئه‌نجومه‌نی نیشتیمانی سوریا)دا هاوكاریی یه‌كدیی بكه‌ن، له‌م روانكه‌یه‌شه‌وه وڵاتی توركیا په‌یوه‌ندی سارد و سڕی نێوان ئه‌نجومه‌نی ناوبراو و حیزبه سیاسییه‌كانی كوردستانی (سوریا) رۆژئاوای له به‌رچاو گرتوه، به‌و پێیه‌ی تائێستا (ئه‌نجومه‌نی نیشتیمانیی سوریا) به هیچ شێوه‌یه‌ك به ئه‌رێ یاخود نه‌رێ، راسته‌وخۆ یان ناڕاسته‌وخۆ، به ئه‌نقه‌ست بێت یاخود هێشتا نه‌یپه‌رژاته‌وه سه‌ر ئه‌وه‌ی باس له ورده‌كارییه‌كانی قۆناغی دوای (به‌شار ئه‌سه‌د) بكات، دانی به مافه‌كانی كورده‌كانی كورستانی سوریادا نه‌ناوه، ئه‌مه‌ش خاڵێكی گرنگه و توركیا به هه‌مو هێزی خۆیه‌وه پشتیوانی لێده‌كات، توركیا باش ئه‌و قه‌ناعه‌ته‌ی بۆ دروست بوه كه‌وتنی (به‌شار ئه‌سه‌د) و روخانی حكومه‌ته‌كه‌ی بوه‌ته كارێكی حه‌تمی، له ئیستادا خۆی بۆ قۆناغی دوای (به‌شار ئه‌سه‌د) ئاماده ده‌كات، (ئه‌نجومه‌نی نیشتیمانی)یش له ئاینده‌دا ئه‌و لایه‌نه گرنگه ده‌بێت كه توركیا ده‌یه‌وێت كاری له‌گه‌ڵدا بكات، هه‌ر ئه‌م هۆكاره‌ش بو وه‌های كرد، توركیا دو جار میوانداریی به‌ستنی كۆنگره‌ی نیشتیمانی سوریا بكات، ئه‌مه‌ش بۆ توركیا دو مه‌غزای سیاسی و ئابوری و ستراتیژی هه‌یه، یه‌كه‌میان ئه‌وه‌یه ئه‌نجومه‌نی نیشتیمانی سوریا خۆی له قه‌ره‌ی مافه‌كانی كورد له سوریادا نادات، دوه‌میشیان ئه‌وه‌یه حكومه‌تی ئایینده‌ی سوریا (قۆناغی دوای به‌شار ئه‌سه‌د) حكومه‌تێكی دژه ئێرانی ده‌بێت، كه‌واته توركیا زۆر به‌سه‌رنجه‌وه له چاوه‌ڕوانی روداوه‌كانی ناو سوریا و دواهاته‌كانی دوای ئه‌و قۆناغه‌دایه، هه‌ر وه‌ك چۆن وڵاتی قه‌ته‌ر هه‌نوكه شوێن پێی خۆی له ئایینده‌ی بنیاتنانه‌وه‌ی وڵاتی لیبیادا قایم ده‌كات، ئاوه‌هاش توركیا له روی سیاسی و ئابورییه‌وه ده‌ڕوانێته ئایینده‌ی سوریا.\nسه‌باره‌ت به ئێران سێنارێۆكه به هه‌مان شێوه‌یه، ئه‌و كاته‌ی هێزه‌كانی فره رگه‌ز به رابه‌رایه‌تی ئه‌مه‌ریكا هاتنه ئه‌فغانستانه‌وه، دواتریش ئه‌مریكا و به‌ریتانیا عێراقیان داگیركرد، ئێران باش له‌و هاوكێشه سیاسییه تێگه‌یشت كه به‌ڕێوه بو، ئیدی ئه‌وه‌ی بۆ رون بویه‌وه كه به ته‌واوی گۆشه‌كیر كراوه و جگه له ملدان بۆ داخوازییه‌كانی رۆژئاوا هیچی دیكه‌ی به ده‌سته‌وه نه‌ماوه، به‌ڵام په‌یوه‌ندی دیبلۆماسی ئێران له گه‌ل َسوریا، هه‌روه‌ها بونی هه‌ردو حیزبی مه‌زهه‌بگه‌رای شیعی له لوبنان و سوننی له فه‌له‌ستین، تروسكایه‌ك ئومێدی بۆ ئێران هێشتوه‌ته‌وه، چونكه سوریا ده‌روازه‌یه‌كه بۆ ئێران و له‌و رێگه‌یه‌وه ده‌توانێت مناوه‌ره‌یه‌كی سه‌رنه‌كه‌وتوی سیاسی ئه‌نجام بدات، هه‌ڵسوكه‌وته ئیستیفزازییه‌كانی ئێران بۆ سه‌ر وڵاتانی كه‌نداو له رێگه‌ی دیمه‌شقه‌وه به‌ره‌و به‌یروت شۆڕ ده‌بێته‌وه تا ده‌گاته فه‌له‌ستین، به‌م كاره‌ی ده‌یه‌وێت وڵاتانی كه‌نداو ناچار بكات، فشاره زۆره‌كانی رۆژئاوای له‌سه‌ر كه‌مبكه‌نه‌وه به‌حوكمی ئه‌وه‌ی وڵاتانی كه‌نداو په‌یوه‌ندیی دیبلۆماسی و ستراتیژی توندوتۆڵیان له‌گه‌ڵ رۆژئاوا دا هه‌یه، له كاتێكدا ئێران ئه‌م تاكتیكه‌ی سه‌رناگرێت، بۆیه ده‌بینین هه‌ندێ جار مافی تایه‌فه‌ی شیعه له وڵاتانی كه‌نداو ده‌هێنێته به‌رباس، چونكه كارتی سوریی و حزبالله و بزوتنه‌وه‌ی حه‌ماسی فه‌له‌ستینی، ئه‌وه‌نده كارتگه‌لێكی به‌هێز نین تا ئێران له ئێستادا بییه‌وێت له سه‌فقه‌یه‌كی سیاسییدا له‌گه‌ڵ وڵاتانی رۆژئاوادا بیانگۆڕێته‌وه، ته‌نها هه‌ر ئه‌وه‌نده‌ی پێده‌كرێ داوا له شیعه‌نشینه‌كانی سوریا ده‌كات له ئاڵۆزییه هه‌نوكه‌ییه‌كانی سوریادا خۆیان به دوربگرن، هه‌رچه‌ند هه‌واڵه رۆژنامه‌ییه‌كان ئاماژه بۆ ئه‌وه ده‌كه‌ن كه ئێران هه‌ندێ هێزی سه‌ركوتكه‌ری خۆی ناردوه‌ته سوریا به‌مه‌به‌ستی دامركاندنه‌وه‌ی خۆپیشاندانه جه‌ماوه‌رییه‌كه‌ی ئه‌و وڵاته، به‌ڵام سه‌رئه‌نجام ئه‌م كارته‌شی له ده‌ست ده‌هێنرێته‌ده‌ر.\nجموجۆڵه فراوانه سیاسی و دیبلۆماسییه‌كانی وڵاتانی كه‌نداویش به هه‌مانشێوه به‌ها و مه‌غزای سیاسی و ستراتیژی دور مه‌ودای خۆیان هه‌یه، وڵاتانی كه‌نداو له‌گه‌ڵ كه‌وتنی حكومه‌ته‌كه‌ی (به‌شار ئه‌سه‌د)دان، به‌ڵام ده‌یانه‌وێت كۆنتڕۆڵكردنی كێشه‌ی سوریا له‌ژێر ده‌ست خۆیاندا بهێڵننه‌وه به تایبه‌ت، له كاتێكدا توركیا به هه‌مو توانای خۆیه‌وه ده‌یه‌وێت خۆی بكاته خاوه‌ن كێشه‌كه‌ی سوریا و له دوا جاریشدا به‌پێی سیاسیه‌ته‌كانی وڵاته‌كه‌ی رێگاچاره‌ی بۆ بدۆزێته‌وه، هه‌ڵبه‌ت ئه‌مه‌ش بۆ وڵاتانی كه‌نداو مایه‌ی قه‌بوڵكردن نییه له‌لایه‌كه‌وه به‌حوكمی ئه‌وه‌ی سوریا وڵاتێكی عه‌ره‌بیه‌و باپه‌ندبونی ئه‌خلاقی و كه‌لتورییان به‌رامبه‌ری هه‌یه، له‌لاكه‌ی دیكه‌شه‌وه له قازانجی وڵاتانی كه‌نداو دایه سوریا به‌فیعلی بگێڕنه‌وه بۆ ناو كۆمكاریی عه‌ره‌بیی.\nئاشكرایه له‌نێوان رێگاچاره‌ی (لیبیا و یه‌مه‌ن)دا، وڵاتانی كه‌نداو ده‌یانه‌وێت كێشه‌ی سوریا له‌سه‌ر ریتمی (یه‌مه‌ن) چاره‌سه‌ربكه‌ن، به‌مه‌ش ده‌بنه خاوه‌نی دو كارتی به‌هێز، یه‌كه‌میان ئه‌وه‌یه ئه‌و كه‌سانه‌ی كه شوێنی (به‌شار ئه‌سه‌د) ده‌گرنه‌وه، كه‌سانێك ده‌بن به ته‌واوی له ئێران داده‌بڕێن و له ژێر هه‌ژمونی توركیاشدا نین، دوه‌میان ئه‌وه‌یه گه‌ر به رێگارچاره‌ی (لیبیا) كێشه‌كه‌ی سوریا كۆتایی پێبێت، ئه‌و كاته هه‌مو كه‌مه نه‌ته‌وایه‌تیی و ئایینیی و تایه‌فییه‌كانی سوریا به مافه‌كانی خۆیان ده‌گه‌ن، ئه‌مه‌ش له ئه‌نجامدا كارده‌كاته سه‌ر وروژاندنی كه‌مه ئایینییه‌كانی وڵاتانی كه‌نداو، بێگومان ئه‌م رێگایه‌یان خزمه‌ت به به‌رژه‌وه‌ندییه‌كانی ئه‌و وڵاتانه ناكات.\nگه‌لی سوریا (به تایبه‌ت سوننه) كاتێك بۆ یه‌كه‌م جار نه‌خێری به روی ده‌سه‌ڵاته‌كه‌ی (به‌شار ئه‌سه‌د)دا به‌رزكرده‌وه، هه‌مو پێشبینییه‌كان بۆ ئه‌وه بون كه وڵاتانی رۆژئاوا له رێگه‌ی به‌كارهێنانی هێزی سه‌ربازییه‌وه پشت به‌ستو به هێزه سه‌ربازییه‌كانی (ناتۆ)، بۆ خستنی ده‌سه‌ڵاتی ناوبراو، ده‌ست وه‌ردان ده‌كه‌ن له كاروباری سوریادا، به‌ڵام ئه‌مه بۆ وڵاتانی رۆژئاوا رێگاچاره‌ی عه‌قڵانی نه‌بو به‌حوكمی ئه‌وه‌ی گه‌ر كارێكی وه‌هایان ئه‌نجام بدایه، دور نه‌بو (مه‌سیحی)یه‌كانی ئه‌و وڵاته بكه‌وتنایه‌ته به‌ر دڕنده‌یی هێزه سه‌ربازییه‌كانی وڵاتی سوریاوه، له كاتێكدا بونی (مه‌سیحی)ییه‌كان له وڵاتانی رۆژهه‌ڵاتی ناوه‌ڕاستدا گرنگییه‌كی تایبه‌تیی له ئایینده‌ی سیاسی و ستراتیژیی ئه‌م ناوچه‌یه‌دا بۆ وڵاتانی رۆژئاوا، هه‌یه.به هه‌مان شێوه به‌رژه‌وه‌ندییه‌كانی وڵاتانی كه‌نداوییان له‌به‌رچارگرتوه و ده‌رئه‌نجامه‌كانی رۆڵی وڵاتانی عه‌ره‌بیشیان پێ قه‌بوڵه.\n06/02/2012 بینین: 2374


هۆكارەكانى سوجدەى سەهوو چین؟ : ماڵپەڕی وەڵامەکان\nنوێژسوجدەى سەهوهۆكارەكانى سوجدەى سەهوو چین؟\nهۆكارەكانى سوجدەى سەهوو چین؟\nبەكورتى سوجدەى سەهوو سێ هۆكارى هەیە:\n1 ـ زیادەكردن.\n2 ـ كەمكردن.\n3 ـ دوو دڵى و گومان.\n1 ـ زیادەكردن: نموونەى كەسێك شتێك لەمانە زیاد كات (كوڕنوش و سوجدە و وەستان - دانیشتن).\n2 ـ كەمكردن: نموونەى كەسێك لەمانە كەمكاتەوە (روكنێك لە روكنەكانى نوێژ یان واجبێك لەواجبەكانى نوێژ).\n3 ـ دوودڵى و گومان: نموونەى كەسێك دوو دڵ بێت چەند ڕكاتى كردووە سێ یان چوار، زیادكردن لە نوێژدا گەر هاتوو نوێژكەر كوڕنوشێك یان سوجدەیەك یان وەستانێك یان دانیشتنێك بە ئەنقەست لە نوێژدا زیادبكات نوێژەكەى بەتاڵ دەبێتەوە چونكە بەو زیاد كردنەی نوێژەكەى كردوە بە پێچەوانەى ئەوەی كە خوا و پێغەمبەرى خوا(ﷺ)فەرمانیان پێ كردووە.\nپێغەمبەر(ﷺ)دەفەرموێت: ((من عمل عملا ليس عليه أمرنا فهو رد)) صحيح مسلم رقم: (1718).\nبەڵام ئەگەر هاتوو بە لەبیر چونەوە زیادى كرد ئەوا نوێژەكەى بەتاڵ نابێت بەڵام دەبێت سوجدەى سەهو ببات دواى سەلام دانەوە بەڵگەش فەرموودەی (أبو هریرة)یە(رضي الله عنه)كە دەفەرموێت: "كاتێك پێغەمبەر(ﷺ)لە یەكێك لە نوێژەكانى نیوەڕۆ یان عەسردا لە دواى دوو ڕكات سەلامى دایەوە، ئەنجا بیریان خستەوە و پێیان ووت ئەویش ئەوەى مابووكردى پاشان سەلامى دایەوە، پاشان دواى سەلام دانەوە دوو سوجدەى برد.صحيح البخاري رقم: (1226)وصحيح مسلم رقم: (573).\nهەروەها فەرموودەی إبن مسعود(رضي الله عنه)كە دەفەرموێت: "پێغەمبەر(ﷺ)نوێژى نیوەڕۆى بە پێنج ڕكات بۆ كردین، دواى لێ بونەوەى پێیان ووت: ئایا نوێژ زیاد كراوە؟ ئەویش فەرمووی: ئەو پرسیارە بۆ دەكەن؟ ووتیان: تۆ پێنج ڕكاتت بۆ كردین، ئەویش هەردووپێی جووت كردو و ڕووى كردە ڕووگە و دوو سوجدەى برد" صحيح البخاري رقم: (1227)وصحيح مسلم رقم: (927).\nبەڵام (كەم كردن) ئەگەر نوێژكەر ڕوكنێك لە ڕوكەكانى نوێژى كەم كرد ئەوا لەم حاڵەتانە بەدەر نىیە: یان پێش ئەوەى بگاتەوە هەمان شوێن لە ڕكاتى دواى ئەوە لەم كاتەدا پێویستە بگەڕێتەوەو ئەو ڕوكنە بكاتەوە و لەوەوە دەست پێ دەكات.\nیان بیرى ناكەوێت تا دەگاتەوە هەمان جێگا لە ڕكاتى دواى ئەوە لەم كاتەدا ئەم ڕكاتە جێگاى ئەوى تر كە ڕوكنەكەى نوقسان بوو حساب دەكرێت.\nلەم دوو حاڵەتەدا دواى سەلام دانەوە سوجدە ئەبرێت، نموونەى پیاوێك دواى سوجدەى یەكەم لەڕكاتى یەكەم هەستێ بۆ ڕكاتى دوەم و سوجدەى دووەمى لە بیربچێت كاتێك دەستى كرد بە خوێندنى قورئان بیرى كەوتەوە كە سوجدەى نەبردووە و لە نێوان هەردوو سوجدەكە دانەنیشتەوە لەم كاتەدا ئەبێت دەست بەجێ بگەڕێتەوە و دانیشێت لە نێوان هەردوو سوجدەكەدا پاشان ئەبێت سوجدەى دووەم ببات و دوایى هەستێت بۆ ڕكاتەكانى تر دواى سەلام دانەوە سوجدەى سەهو ببات.\nنموونەى ئەو كەسەى كە بیرى نەكەوێتەوە تا دەگاتە هەمان شوێن وەكو كەسێك سوجدەى دووەمی لەبیر بچێت و بیرى نەكەوێتەوە تا هەمان شوێن لە ڕكاتى دواى ئەوە لەم كاتەدا ڕكاتى دووەم بەیەكەم حساب دەكرێت وە ڕكاتێكى تر دەكات پاشان سەلام دەداتەوە و پاش سەلام سوجدەى سەهو دەبات.\nبەڵام نوقسانى واجب: ئەگەر واجبێكى نەكرد و چووە سەر كردارێكى تر وەك كەسێك وتنى (سبحان ربی الأعلى)ى لە بیر بچێت و بیرى نەكەوێتەوە تا كاتێك هەستایەوە لە سوجدە ئەم كەسە واجبێكى نەكردووە، نوێژەكەى بەردەوام دەكات بەڵام پێش سەلام دانەوە سوجدە دەبات، چونكە پێغەمبەر(ﷺ) كاتێك تەحیاتى یەكەمى لەبیر چوو نوێژەكەى بەردەوام كرد و نەگەڕایەوە بۆ دوا و پێش سەلامدانەوە سوجدەى سەهوى برد" صحيح البخاري رقم: (1224) وصحيح مسلم رقم: (570) من حديث عبد الله بن بـحينة.\nئەمجا دوو دڵى، دوو دڵى بریتى یە لە گومان لە نێوان زیادكردن و نوقسانى، وەكو كەسێك گومانى هەبێت سێ ڕكاتى كردبێ یان چوار لەم كاتەدا لە دوو حاڵەت بەدەر نى یە:\nیا زیاد كردن یا كەم كردنى بۆ ساغ دەبێتەوە لەسەر ئەوەى كە ساغ دەبێتەوە بنیات دەنێت و لە دواى سەلامدانەوە سوجدە دەبات، بەڵام ئەگەر هاتو بۆى ساغ نەبوەوە ئەو كاتە لەسەر كەمترین ڕێژە بنیات دەنێت كە دڵنیایە لێ ى پاشان ئەوەى ماوە تەواوى دەكات و پێش سەلام سوجدە دەبات.\nبۆ نموونە: كەسێك نوێژى نیوەڕۆ دەكات دوو دڵ دەبێت ئایا لە ڕكاتى سێیەم دایە یان چوارەم؟ بۆی ساغ دەبێتەوە سێیەم ڕكاتە لەم ڕكاتەدا چوارەم دەكات پاشان سەلام دەداتەوە و سوجدەى سەهو دەبات.\nنمونەی ئەو حاڵەتەى ساغ نەبێتەوە: كەسێك نوێژى نیوەڕۆ دەكات دوو دڵ دەبێت لەسێیەمدایە یان لە چوارەم بۆیشی ساغ نابێتەوە لەم كاتەدا لەسەر دڵنیایی بنیات دەنێت كە كەمترینە كە سێ یەو ڕكاتى چوارەم دەكات، پاشان سوجدەى سەهو دەبات پێش سەلام دانەوە.\nلێرەوە بۆمان دەركەوت سوجدەى سەهو پێش سەلامدانەوە دەبرێت لەم كاتانەدا:\nكاتێك واجبێك لە بیربچێت، یان گومان لە ژمارەى ڕكاتەكاندا هەبوو بۆى ساغ نەكرایەوە.\nوە پاش سەلامدانەوە ئەگەر زیادەی كرد لەنوێژەكەیدا و یان دوای دوودڵی و گومان بۆی دەركەوت و یەكلابوویەوە كە كامەیانە.\nفتاوى أركان الإسلام لابن العثيمين ص: (345- 348).\nئايا سوجدەى سەهو سونەتە یان واجبە؟ وە ئایا پێش سەلام دانەوە سوجدە دەبەیت یان دواى سەلام دانەوە؟ حوکمی کەسێک تەحیاتی یەکەمی نەخوێند و لەبیری چوو كه‌ى سوجده‌ى سه‌هو دروسته و حاڵه‌ته‌كانى چین؟\nسەردان: ١,٧٤١ بەش: سوجدەى سەهو\nپرسیاری دواترئایا نوێژى ویتر چۆن دەكرێت وە كاتەكەى كەیە؟پرسیاری پێشتر دەچيتە مزگەوتەوە بۆ نوێژى خەوتنان پاشان بیرت دەكەوێتەوە كە نوێژى (مەغریب)ت نەكردوە


2020 – ARTICLE رۆژ\nكانونی یه‌كه‌م 28, 2020 بەڕێوەبەری ماڵپەر\nسەردار هيتووتی- دهۆك میدیا ئابووری ئێک ژ لق و تایێن گرنگێن میدیاێ نە، گرنگیێ ب هەمی بوویەر و شرۆڤێن ئابووری ددەت و کار ژ بۆ ڤەگۆهاستن و شرۆڤەکرن و هەڵسەنگاندنێن ئابووری ددەت و هەمی بوویەرێن جڤاکی و یێن ڕۆژەڤا ڕۆژانە ژ بۆ رایا گشتی دئینیتە سەر ئەکران یان ژی لاپەرێن خۆ. هەروەسا ئەڤ میدیایە، گرنگیێ ب وان کەس و مرۆڤان ژی ددەت یێن کو شیای ببنە کەسێن خودان باندوور د ناڤا جیهانا ئابووری دا و پرسیارێن تایبەت ئاراستەی وان دکەت. ژ ئەرکێن بنگەهین…\nكانونی یه‌كه‌م 13, 2020 بەڕێوەبەری ماڵپەر\nرێڤەبەرێ نڤیسینێ بەری چەندین رۆژان خۆنیشاندان ھاتنە ئەنجامدان ل دەڤەرێن دەوروبەرێن پارێزگەھا سلێمانیێ، مخابنیڤە بوویە ئەگەرێ كوشتنا پتر ژ (7) كەسان و برینداركرنا پتر ژ (50) كەسێن دیتر. خۆنیشاندەران داخازا مووچەی ژ حكوومەتێ دكر. ئەڤ خۆنیشاندانە و نەرازیبوون چەندین سەدەم ھەنە كو دزڤرن بۆ چەندین ئاریشەیێن ساڵێن بووری و گازندەیێن ھەڤوەڵاتیان. گازندەیا سەرەكی پەیوەندی ھەیە ب بارودۆخێ ئابووری ل ھەرێما كوردساتێ. زێدەباری گازندا ل سەر كارێن حكوومەتێ، تایبەت پشتی ساڵا (2003)یێ گازندەیێن ھەڤوەڵاتیان ل سەر كۆنترۆڵكرنا پارتان ل سەر حكوومەتێ دگەل گەندەڵیا بەربەڵاڤ…\nكانونی یه‌كه‌م 2, 2020 بەڕێوەبەری ماڵپەر\nسەردار هێتووتی- دهۆك ب ناڤێ بەرەڤانیکرن ژ مافێن وەڵاتیان، دەمەکە دەهۆڵ دهێتە قۆتان. دەمەکە دەنگێ وێ دەهۆڵێ مێشکێ مە گشتان پر کری و دەمەکە ژ ڤی دەنگێ ڕەزیل بێزار بووینە. جووت حزبی یا ڕێڤەبرنێ هەتا دوماهیا 2013 مەش دابوو ژیانا خەلکی. زێدەباری هەمی وێ گەندەڵیا هەیی د ئاست ژیانا تاک ل ڤی وەڵاتی دا. دەما ئۆپۆزسیۆن چێبووی، ڕاستە ژ نوو خەلکی زانی بودجەیێ دەوڵەتێ دڤێت ل پەرلەمانی و ب زەڵالی و برگە برگە بهێتە ڤەخاندن. لێ چاوا ئەڤ ئۆپۆزسیۆنە کەفتە بەر دەرگەهێ حوکمداریێ…\nمدير التحرير أصبحت ظاهرة الطلاق من الظواهر الخطيرة في المجتمعات العالمية بصورة عامة والمجتمع الكوردي بصورة خاصة. وهنا لابد من ايجاد الحلول القانونية والعملية للحد من هذه الظاهرة التي باتت تدمر المجتمات و تقضي على الاسرة التي هي الخلية الاولى للمجتمع. هنا لابد من تغيير الاجراءات الخاصة لعقود الزواج في العراق و الاقليم. فعندما يتوجه الخطيبين الى المحكمة لاجراء عقد الزواج امام محكمة الاحوال الشخصية، يطلب منهم القيام بالفحص الطبي الخاص بفصيلة الدم وايضا الفحص عن بعض الامراض المختلفة للخطيبين. حيث تعتبر هذه…\nتشرینی دووه‌م 28, 2020 بەڕێوەبەری ماڵپەر\nسەردار هێتووتی- دهۆك ل وەڵاتەکی دژین، چ یاسا نینە، یاسایا وەکهەڤیێ نینە، یاسایا ژینگەهێ نینە، یاسایا فەرمانبەر و ئەرک و مافا نینە، یاسایا مرۆڤبوونێ ل سەر عەردێ ڤی وەڵاتی هێشتا ژ دایک نەبوویە. سیهـ ساڵێن چەند ڕۆژەک کێم ل سەر ژیێ حکومەتا هەرێمێ دەرباس دبن، هێشتا نەمایە بێ ئەندام پەرلەمان لێ هێشتا ل ڤی پەرلەمانی یاسایەک دەرنەچوویە و پاراستن و دیڤچوونا وێ یاسایێ هاتبیتەکرن. هێشتا یاسایەک دەرنەچوویە کەسەک ل سەر نەحەقیێ بهێتە سزادان، هێشتا نەشیانە دەستێ تێکدەر و دز و گەندەل و هندەک…\nمدير التحرير في الوقت الذي يتباكَ فيه المسؤولون الکورد على تصويت الأعضاء السنة والشيعة في البرلماني العراقي على قانون الاقتراض الذي كانوا هم الداعمين الاساسيين لاصدار هذا القانون، ظناً منهم بحصولهم على مكاسب خاصة من خلال الوعود التي تلقوها من هؤلاء الاعضاء السنة والشيعة. ولكن أتت الرياح بما لا تشتهي السفن. حيث أستند الأعضاء السنة والشيعة في اعطاء حصة الاقليم على المادة (27) فقرة (5) من قانون الادارة المالية المصوت عليه من قبل كل جميع الكتل السياسية “سنة وشيعة وكورد” والمصادق عليه من…\nتشرینی دووه‌م 14, 2020 بەڕێوەبەری ماڵپەر\nرێڤەبەرێ نڤیسینێ پەرلەمانێ عیراقێ دەنگ ل سەر پڕۆژێ قانوونا پڕكرنا كورتھێنانا دارای دا، كو دبیتە پێنگاڤەكا گەلەك باش ژبۆ گەرەنتیكرنا مووچەیێن فەرمانبەرێن عیراقێ. دڤێ قانوونێدا دوو مەرج ھەنە؛ مەرجێ ئێكێ، پێتڤیە ل سەر حكوومەتا عیراقێ و حكوومەتا ھەرێما كوردستانێ پێگیریێ ب ڤێ قانوونێ بكەن. ئەگەر لایەنەك پێگیر نەبوو دێ یا بەرپرس بیت د رویێ قانوونێدا. مەرجێ دوویێ، پێتڤییە حكوومەتا ھەرێمێ ب ڕێیا كۆمپانیا سۆمۆ نەفتێ بفرۆشیت. ئەڤ چەندە ژی بۆ حكوومەتا ھەرێمێ ئاستەنگەكا مەزنە. چونكو حكوومەتا ھەرێمێ گرێبەستێن نەفتێ یێن گرێداین دگەل چەندین…\nتشرینی دووه‌م 13, 2020 بەڕێوەبەری ماڵپەر\nحامد ناظم- بردرش* تسلم دکتور بشير حداد أنت قمت بالواجب. وأنا لست مستغربا لانهم هم من قتلوا الحسين وهم من قتلوا الالاف من البارزانين والكورد الفيلين وعشرات الالاف في حملات الانفال وخمسة الاف بالاسلحة الكيمياوية في حلبجة وفجروا المساجد. إذا فهم إن إستطاعوا سيشربون دمائنا مثل مصاصي الدماء وهم ليس لديهم إنسانية وليسوا أصحاب ثقة ولا وعود. هم يتعاملون حسب قوتهم فإن اصبحوا اقوياء يفعلون ما يريدون من الظلم. اما إذا أصبحوا لا حول ولا قوة لهم فيأتون الى كوردستان ويبحثون عن الاتفاق.…


به‌بۆنه‌ی ساڵیادی راپه‌ڕینه مه‌زنه‌كه‌ی جه‌ماوه‌رى كوردستان له‌ئادارى 1991 سه‌رۆكایه‌تیی په‌رله‌مانی كوردستان راگه‌یه‌ندراوێكی بڵاوكرده‌وه\n04/03/2019 09:49:00 م\nسه‌رۆكایه‌تیی په‌رله‌مانی كوردستان به‌بۆنه‌ی ساڵیادی راپه‌ڕینه مه‌زنه‌كه‌ی جه‌ماوه‌رى كوردستان له ئادارى 1991 راگه‌یه‌ندراوێكی بڵاوكرده‌وه كه ئه‌مه ده‌قه‌كه‌یه‌تی:\nراگه‌یه‌ندراوى سه‌رۆكایه‌تیى په‌رله‌مانى كوردستان به‌بۆنه‌ى 28 ساڵه‌ى یادى راپه‌ڕینى 1991\nله‌یادى 28 ساڵه‌ى راپه‌ڕینه شكۆداره‌كه‌ى جه‌ماوه‌رى كوردستان له‌ئادارى 1991، جوانترین و گه‌رمترین پیرۆزبایی ئاراسته‌ى خانه‌واده‌ى سه‌ربه‌رزی شه‌هیدان و كه‌سوكارى قوربانیانى ئه‌نفالكراوه‌كان و ته‌واوى چین و توێژه‌كانى گه‌له‌كه‌مان و هێزى پێشمه‌رگه و هیزه سیاسییه‌كان ده‌كه‌ین كه به‌خه‌بات و خۆڕاگرییان و یه‌كهه‌لوێستیى لایه‌نه سیاسییه‌كان چه‌خماخه‌ى راپه‌ڕین له‌شارى رانیه ده‌ستیپێكردو به‌خێرایی بڵێسه‌كه ته‌واوى پارێزگاو شار‌و شارۆچكه‌كانى كوردستانی گرته‌وه به‌به‌ڕزگاركردنى كه‌ركوك راپه‌ڕین تاجى سه‌ركه‌وتنى له‌سه‌رنا.\nراپه‌ڕین ... وێستگه‌یه‌كى مێژوویی گرنگه له خه‌باتی ده‌یان ساڵه‌ى گه‌له‌كه‌مان و به‌رى ره‌نج و قوربانی و فیداكاریى جه‌ماوه‌رو هێزه سیاسییه‌كان بوو، به‌سه‌ركه‌وتنى راپه‌ڕین كۆتایی به‌ده‌سه‌ڵاتى زاڵمانه‌ى رژێمى به‌عس و سیاسه‌تى به‌عه‌ره‌بكردن و گۆڕینى دیموگرافیی كوردستان هات .\nراپه‌ڕین .. خه‌باتی میلله‌ته‌كه‌مانى له‌قۆناغی شۆڕشگیرى بۆ قۆناغی حوكمڕانى و خۆبه‌ڕێوه‌بردن و هه‌ڵبژاردنى په‌رله‌مانى كوردستان و دامه‌زراندنى حكومه‌تى هه‌رێمى كوردستان گواسته‌وه. سه‌ره‌ڕاى هه‌موو ئه‌و ئاسته‌نگ و قۆناغه ناخۆشانه‌ى رووبه‌ڕووى ئه‌زموونى حوكمڕانیى هه‌رێمى كوردستان بوونه‌وه، به‌ڵام كاروانى بیناكردن و گه‌شه‌ى ئابووری و پێشكه‌وتنى سیاسی و دیموكراسی و كۆمه‌ڵى مه‌ده‌نى له هه‌رێم به‌رده‌وام بوو. ئه‌مڕۆش له‌كاتێكدا عێراق و ناوچه‌كه له‌به‌رده‌م گۆڕانكارى و پێشهاتى چاوه‌ڕوانكراودان له‌هه‌موو كاتێك زیاتر میلله‌ته‌كه‌مان و هێزه سیاسییه‌كانى پێویستییان به‌هاوخه‌باتیى سه‌رده‌مى راپه‌ڕین هه‌یه بۆ چاره‌سه‌ركردنى گیروگرفته سیاسی و ئابوورییه‌كان و باشتركردنى باروگوزه‌رانى هاووڵاتییان و كه‌سوكارى سه‌ربه‌زرى شه‌هیدان و به‌دیهێنانى ته‌واوى مافه ده‌ستوورییه‌كانمان له‌عێراقى فیدراڵدا.\nپه‌رله‌مانی كوردستانیش خوازیاره له‌خولی پێنجه‌می كاركردنی خۆیدا، وێڕای جیاوازیی سیاسی، سه‌رجه‌م فراكسیۆنه‌كان به گیانی یه‌كترقبووڵكردن بۆ به‌رژه‌وه‌ندیی باڵاو سه‌قامگیریی سیاسی و ئاشتیی كۆمه‌ڵایه‌تی و به‌دامه‌زراوه‌ییكردنی زیاتری دامه‌زراوه‌كان و به‌هێزكردنی كه‌لتووری دیموكراسی و دیالۆگ كاری په‌رله‌مانی بكه‌ن.\nله‌یادی راپه‌ڕیندا سڵاوی تایبه‌تی بۆ سه‌رجه‌م كه‌سوكاری سه‌ربه‌رزی شه‌هیدان و پێشمه‌رگه قاره‌مانه‌كان. سه‌رى رێز و نه‌وازش بۆ گیانى پاكى شه‌هیدانى راپه‌ڕین و ته‌واوى شه‌هیدانى رێگاى رزگاریى كوردستان داده‌نوێنین، به‌رزو شه‌كاوه بێت ئاڵاى پیرۆزى كوردستان.


كەشناسی: نمەباران و تاوەباران دەبارێت\nكەشناسی هەرێم باری كەشوهەوای ئەمڕۆ هەینی و سبەی شەممەی شارەكانی باشوری كوردستانی بڵاوكردەوە كە پێشبینی بارینی نمە باران و تاوە باران دەكات لەگەڵ ئەگەری بارینی بەفرێكی كەم لەناوچە شاخاوییە سنورییەكانی پارێزگاكانی هەرێمدا.\nئاوێنە: بەڕێوەبەرایەتی گشتی كەشناسی و بومەلەرزەزانی هەرێمی كوردستان، لە راگەیەندراوێكدا وتی، ئاسمانی ئەمڕۆی شارەكانی باشوری كوردستان پەڵەهەور بۆ نیمچە هەور دەبێت لەگەڵ بارینی نمەبارانی پچڕپچڕی كەم لە هەولێرو دهۆك.\nهەروەك ئاماژەی بەوەشداوە كە ئاسمانی سبەی شارەكانی باشوری كوردستان لەنێوان نیمچە هەور و هەوردا دەبێت لەگەڵ بارینی نمە باران لە ناوچە جیاجیاكاندا كە لە پارێزگاكانی هەولێرو سلێمانی بۆ تاوە باران و بروسكە دەگۆڕێت و هەروەها ئەگەری بارینی بەفرێكی كەم لە ناوچە شاخاوییە سنورییەكانی پارێزگاكانی هەرێم لە كاتەكانی بەیانیدا هەیە.


هۆكاری ڕۆیشتنی ڕۆناڵدۆ |\nHome گشتی وەرزش هۆكاری ڕۆیشتنی ڕۆناڵدۆ\nهۆكاری ڕۆیشتنی ڕۆناڵدۆ\non: ئه‌یلول 22, 2018 In: وەرزشNo Comments\nنووسەری بیرەوەرییەكانی كریستیانۆ چەند نهێنییەك ئاشكرا دەكات\nئەو رۆژنامەنوسەی بیرەوەرییەكانی كریستیانۆ رۆناڵدۆی نوسیوەتەوە، لە چاپی نوێی كتێبەكەیدا چەند نهێنییەك دەربارەی ئەستێرە پورتوگالییەكە ئاشكرادەكات.\nگۆیلوم بالاگ، كە رۆژنامەنوسێكی ئیسپانییە و لە ساڵی 2015دا بۆیەكەمجار كتێبی بیرەوەرییەكانی رۆناڵدۆی چاپكرد، لەم چەند رۆژەی رابردوودا چاپێكی نوێی لەو كتێبەی بڵاوكردەوە، كە زانیاریی و چیرۆكی نوێی لەخۆگرتووە.\nرۆژنامەنوسەكە، ئاماژەبەوەدەكات رۆناڵدۆ بەهیچ شێوەیەك لەگەڵ ئەوەدا نەبووە كە ئەم هاوینە ریزەكانی یانەی ریاڵ مەدرید جێ بهێڵێت ״ئەو زۆر باش دەیزانی كە یوڤنتۆس لە ئاستی ریاڵ مەدرید نییە، بۆیە نەیدەویست بەو خێراییە گرێبەستەكە ئەنجام بدات״.\nبەبڕوای رۆژنامەنوسە ئیسپانییەكە، هۆكاری سەرەكیی پەیوەندیكردنی رۆناڵدۆ بە یوڤنتۆسەوە پەیوەندیی بەوەوە هەبووە، كە دۆنی پورتوگالی هەستی بەوەدەكرد چیتر لە یانەی شاهانە وەك یاریزانە خۆشەویستەكەی جاران نامێنێتەوە.\nگۆیلوم بالاگ دەشڵێت ״رۆناڵدۆ هەرگیز داوای پارەی زۆرتری نەكردووە و بەدوای پارەدا راینەكردووە، تەنانەت فلۆرینتینۆ پیرێزی سەرۆكی یانەی ریاڵ مەدرید لە دوایین كۆبونەوەیدا لەگەڵ رۆناڵدۆ بەڵێنی هەموو شتێكی پێدابوو، تەنها لەپێناو مانەوەیدا لەیانەكە״.\n״بەپێی ئەو بەدواداچونانەی لەسەر ژیانی منداڵیی رۆناڵدۆ ئەنجاممداوە، بۆمدەركەوتووە بەهۆی ئاڵوودەبوونی باوكیەوە بە مادە كحولییەكان، رۆناڵدۆ هەرگیز ئەو خۆشەویستییەی بەرنەكەوتووە كە منداڵانی هاوتەمەنی هەیانبووە، هەربۆیە تاكو ئێستایش رۆناڵدۆ گرێی خۆشەویستیی هەیە و دەیەوێت كەسانی دەوروبەری خۆشەویستییەكی لەرادەبەدەری بدەنێ״ رۆژنامەنوسە ئیسپانییەكە وادەڵێت.\nدەربارەی بەراوردی نێوان رۆناڵدۆ و میسی، بالاگ دان بەوەدا دەنێت كە میسی زیرەكتر بووە، بەڵام دەشڵێت ״ئەوان لەمنداڵی و گەورەبونیاندا رووداوی هاوشێوەی زۆریان هەبووە و لەزۆر رووەوە لەیەكتر دەچن״.\nسەڵاح و مانی كێشەیان چییە؟\nنەتەوەكانی كەركوك داوای هەڵبژاردنی ئەنجوومەنی پارێزگا دەكەن و مەرجیشیان هەیە\nدۆناڵد تره‌مپ بڕیار له‌سه‌ر قورسكردنی مه‌رجه‌كانی ڤیزه‌ی ئه‌مریكا ده‌دات


Vanity : 9 Great Bathroom Tile Ideas J Birdny Small Designs Floor Tiles Your Pictures Design Shower 2019 Images And Colors Photo Gallery Wall Remodel Indian ~ Joceedesigns\nVanity 9 Great Bathroom Tile Ideas J Birdny Small Designs Floor Tiles Your Pictures Design Shower 2019 Images And Colors Photo Gallery Wall Remodel Indian\nHome ⟩ Vanity ⟩ Small Bathroom Tile Designs ⟩ 9 Great Bathroom Tile Ideas J Birdny Small Designs Floor Tiles Your Pictures Design Shower 2019 Images And Colors Photo Gallery Wall Remodel Indian\nPublished at Monday, July 08th, 2019 - 03:20:00 AM. Vanity. By Jolie Loiselle.\nsmall bathroom tile design tipssmall bathroom tiles design imagessmall bathroom tile ideas 2018small bathroom tile design ideassmall bathroom tile ideas picturessmall bathroom tiles design ideassmall bathroom tile designs picturessmall bathroom tile ideas photo gallerysmall bathroom tiles designs and colorssmall bathroom tile designs imagesindian small bathroom tiles design pictures\nComments of 9 Great Bathroom Tile Ideas J Birdny Small Designs Floor Tiles Your Pictures Design Shower 2019 Images And Colors Photo Gallery Wall Remodel Indian\nsmall bathroom tile ideas 2018small bathroom tile designs gallerysmall bathroom tile design tipsindian small bathroom tiles design picturessmall bathroom tiles designs and colorssmall bathroom tiles design imagessmall bathroom floor tile design ideassmall bathroom tile ideas 2019small bathroom tile ideas picturessmall bathroom tile ideas photo gallerysmall bathroom wall tile design ideassmall bathroom tile designs picturessmall bathroom wall tiles design ideassmall bathroom tile designssmall bathroom tile ideas imagessmall bathroom tile remodel ideassmall bathroom tile design ideassmall bathroom tiles design ideasbathroom tiles design and colorssmall bathroom tile designs imagessmall bathroom tile design ideas picturessmall bathroom shower tile design ideas


ساڵانه قه‌باره‌ى بازرگانییه‌كه‌ى 41 ملیار دۆلاره\nهەواڵ / ئابوری :: 18/01/2019 :: 219 جار بینراوە\nتاگ :: ئابوری ئابوری بازرگانی جیهان\nزاناكانى بوارى رووه‌كناسى هۆشداریی ئه‌وه ده‌ده‌ن، كه گۆڕانكارییه‌كانى كه‌شوهه‌وا و بڕینه‌وه‌ى دارستانه‌كان، نیوه‌ى قاوه‌ى كێویى جیهان له‌ناوده‌بات، به‌تایبه‌ت ئه‌و جۆره قاوانه‌ى كه داخوازیى زۆریان له‌سه‌ره، وه‌ك قاوه‌ى عه‌ره‌بى و قاوه‌ى رۆبۆستا، كه به گشتى قه‌باره‌ى ساڵانه بازرگانى قاوه به زیاتر له 40 ملیار دۆلار مه‌زه‌نده ده‌كرێت.\nپسپۆڕانى بوارى رووه‌كناسى بریتانیا رۆژى چوارشه‌ممه 16ى كانوونى دووه‌م راینگه‌یاند: "ئه‌و رێوشوێنانه‌ى كه تائێستا گیراونه‌ته‌به‌ر بۆ پاراستنى قاوه، له ئاستى دوورمه‌ودا داگره‌نتى پاراستنیان نادات، بۆیه ئه‌ركێكى هه‌نووكه‌ییه كه له وڵاتانى سه‌ر هێڵى كه‌مه‌ره‌ى زه‌وى رێوشوێنى توند بگیرێته‌به‌ر بۆ پاراستنى دارستانه‌كان".\nئه‌م هۆشدارییەى پسپۆڕانى رووه‌كناسى له‌ڕووى ئابورییه‌وه زۆر گرنگه، به‌وپێه‌ى چه‌ندین وڵات ته‌نیا پشتیان به قاوه به‌ستووه بۆ هه‌نارده‌كردن و له‌سه‌رتاسه‌رى جیهاندا نزیكه‌ى 100 ملیۆن كه‌س له به‌رهه‌مهێنانى قاوه‌دا كارده‌كه‌ن، قه‌باره‌ى بازرگانی ساڵانه‌ى قاوه به 41 ملیار دۆلار مه‌زه‌نده ده‌كرێت و پێشبینیش ده‌كرێت تاكۆتایی ئه‌م سه‌ده‌یه بگات 47 ملیار دۆلار.\nبه‌پێى داتا بازرگانیه‌كانیش ئه‌سیوپیا داهاتى ساڵانه‌ى له هه‌نارده‌كردنى قاوه‌دا نزیكه‌ى یه‌ك ملیار دۆلاره و 15 ملیۆن هاووڵاتى له به‌رهه‌مهێنانى قاوه‌دا كارده‌كه‌ن.


خوێندنه‌وه‌ی حیكمه‌تی ئیشراق - 13\nئه‌وه‌ی پێشوو بۆ ئه‌وه باس كرا كه پانۆرامایه‌كی سه‌رده‌می مه‌ئموون وه‌ربگرین و كاریگه‌ریی ره‌گه فارسییه‌كه‌ی و زه‌رده‌شتییه‌كه‌ی له‌سه‌ر ئیسلامی سه‌رده‌می وی بزانین. هه‌روه‌ها كاریگه‌ریی ئه‌و ره‌گه مێژووییه له‌سه‌ر داهاتووی ئیسلام له به‌غدا و ناوچه‌كانی تریش. هه‌روه‌ها ئه‌و ده‌رگایه‌ی كه مه‌ئموون له رێی وه‌رگێڕان و ره‌گه فارسییه‌كه‌ی كردییه‌وه به‌سه‌ر ئیسلامدا چۆن درێژ ده‌بێته‌وه بۆ سه‌رده‌می سوهره‌وه‌ردی و له‌ویشه‌وه بۆ دوای خۆی. كردنه‌وه‌ی ئه‌و دوو ده‌رگه‌یه:\nیه‌كه‌م- ده‌رگه‌ی ئه‌قڵ له رێی موعته‌زیله‌كان بۆ دامەزراندنی پرسیاری نوێ یان رێگه‌دان به گوتن و گفتوگۆكردنی ئه‌و پرسیارانه به ئاشكرا له سه‌رده‌می ئه‌ودا له‌سه‌ر (خه‌ڵقكردنی قورئان)دا.\nدووه‌م- كردنه‌وه‌ی ده‌رگه‌ی رۆحانییه‌تی شیعه و چوونه نێو سروشتی خودا و (خه‌ڵقكردنی قورئان) و بابه‌ته‌كانی تری پێوه‌ند له‌و مه‌سه‌له هزری و ره‌وانییانه، له رێی ره‌گه فارسییه‌كه‌ی و فارسپه‌رستنه‌كه‌ی.\nكردنه‌وه‌ی ئه‌و ده‌رگه‌یه، رێگه‌خۆشكه‌ر بوو بۆ به‌ره‌و پێشه‌وه‌چوونی هه‌ردوو هێڵی ئه‌قڵی و ره‌وانی یۆنانی و فارسی و سریانی و یه‌هوودی و لاتینی و رژاندنیان به نێو ئیسلامدا. بۆیه ئه‌و هه‌وڵه‌ی مه‌ئموون نه‌وه‌ك هه‌ر رێگه‌ی له میراتی كۆن نه‌گرت، به‌ڵكوو ده‌رگه‌یه‌كی نوێتری لێ كرده‌وه بۆ ئه‌وه‌ی ئه‌وجاره ئه‌و هێڵه رۆحانییه تێكه‌ڵ به ئه‌قڵ و لۆژیك و كۆمه‌ڵێ زانیاریی تریش بێت و له به‌رگێكی نوێتر و رازاوه‌تردا خۆی ده‌ربخات. ئه‌و به‌رگه رازاوه و نوێتره‌یش خۆی له حیكمه‌تی ئیشراقی سوهره‌وه‌ردیدا ده‌بینێته‌وه. به هه‌موو روونی و په‌نهانی خۆی و به دیار و نادیاره‌كانی خۆیدا. به تایبه‌تیش له‌باره‌ی (مانی)دا.\n٤/ ئیلحادی مانی و زه‌نده‌قه\n(ئه‌وه بنه‌مای كوفری مه‌جووس و ئیلحادی مانی نییه.)\nدوای داخستنی بازنه‌ی په‌یامبه‌رێتی، بازنه‌ی ئیمامه‌ت له لایه‌ك و بازنه‌ی خه‌لافه‌ت له لایه‌كی دیكه‌وه ده‌ستی پێ كرد. جگه له‌و دوو بازنه‌یه بازنه‌یه‌كی دیكه‌ش هاته ئاراوه كه ئه‌ویش بازنه‌ی (ئیلحاد) بوو. وه‌ك (عه‌بدولڕه‌حمان به‌ده‌وی) ده‌ڵێت: (ئه‌گه‌ر ئیلحادی رۆژئاوایی به‌و ره‌وته دینامیكییه ده‌ستی پێ كردبێت كه نیتشه به گوتنی "خوا مرد" گوزارشتی لێ كردبێت. ئه‌گه‌ر ئیلحادی یۆنانی ئه‌وه بێت كه ده‌ڵێت: "خواوه‌نده‌كانی شوێنی پیرۆز مردن" ئه‌وه ئیلحادی عاره‌بی ئه‌وه‌یه كه ده‌ڵێت: "بیرۆكه‌ی پێغه‌مبه‌ر و پێغه‌مبه‌رێتی مرد".)\nبه نه‌مانی پێغه‌مبه‌ر، پردی نێوان خوا و مرۆڤه‌كان كه وشه بوو رووخا. به نه‌مانی وشه دین ره‌ت درا. ره‌تدانی پێغه‌مبه‌رێتی ره‌تدانی خواوه‌ندیش بوو. دوای دینه سه‌ره‌تاییه‌كان، میترایی، زه‌رده‌شتی، یه‌هوودی، مه‌سیحی و مانی. له‌گه‌ڵ هاتنی ئیسلام و داگیركردنی زۆر ناوچه و رۆشنبیری جیاواز و سه‌رهه‌ڵدانی بزاوه (شعووبییه‌كان) و تۆڵه‌ستاندنه‌وه له عاره‌ب و ئیسلام. گه‌ڕانه‌وه بۆ ره‌گ و فه‌رهه‌نگ و دینه ره‌سه‌نه‌كانی ئه‌و ناوچانه. له‌به‌رئه‌وه‌ی دین و ده‌وڵه‌ت به نێو یه‌كدیدا ره‌گداكوتاو بوون، بۆ نموونه زه‌رده‌شتیی دینی ره‌سمی ئیمپه‌راتۆریی ساسانی بوو. دواتر مانی له سه‌رده‌می ئه‌رده‌شێری بابه‌ك بوو به دینی ره‌سمی، كه ئیسلامیش هات بووه دینی ئیمپراتۆرییه‌كی په‌لهاوێژ بۆ زۆر ناوچه. بۆیه دین ره‌گێكی توندی له بزاوه (شعووبییه‌كان) هه‌بوو. سه‌ره‌تای ئیلحادیش له رۆشنبیری ئیسلامیدا به (زه‌نده‌قه) ده‌به‌سترێته‌وه. سه‌ره‌تای زه‌نده‌قه‌ش به (مانی) گرێ ده‌درێت. كه سه‌رچاوه‌كه‌ی ده‌گه‌ڕێته‌وه بۆ ئه‌وه‌ی مانییه‌كان بڕوایان به دوو بنه‌ڕه‌تی ئه‌زه‌لی هه‌یه بۆ جیهان كه ئه‌ویش رووناكی و تاریكییه. دوای مانی واتای زه‌نده‌قه فراوان ده‌بێت و هه‌موو بزاوێكی شعووبی و سیاسی نه‌یار ده‌گرێته‌وه بۆ ده‌سته‌ڵات به تایبه‌تی له‌سه‌رده‌می یه‌كه‌می عه‌باسییه‌كاندا. خه‌لیفه مه‌هدی هێرشێكی توند ده‌كاته سه‌ر مانییه‌كان به فه‌رمانی قازی (عه‌بدولجه‌بار موحته‌سه‌ب) كه به تاوانی زه‌نده‌قه، ده‌ست به گرتن و راوه‌دوونان و كوشتنی مانییه‌كان ده‌كرێت. كتێبه‌كانیان ده‌سووتێنرێن و ده‌دڕێنرێن. به تایبه‌تی له ساڵانی (٧٨٤-٧٨٧) كه به بچووكترین گومان زه‌ندیقه‌كان ده‌گیرێن و ده‌درێنه دادگه و داوایان لێ ده‌كرێت له زه‌ندیقییه‌كه‌یان په‌شیمان ببنه‌وه تا به‌ربدرێن. ئه‌وه‌ی په‌شیمانیش نه‌بووبایه ده‌كوژرا. بۆ دڵنیابوونیش له په‌شیمانبوونه‌وه‌ی زه‌ندیقه‌كان، وێنه‌یه‌كی مانییان ده‌هێنا و داوایان له زه‌ندیقه په‌شیمان بووه‌وه‌كه ده‌كرد تف له وێنه‌كه بكات. كه مه‌به‌ست لێی رێسواكردنی مانی و دینه‌كه‌ی بوو. هه‌روه‌ها داواشیان لێ ده‌كرد سه‌ری باڵنده‌یه‌ك ببڕێت. چونكه كوشتن و كوشتنه‌وه‌ی باڵنده و ئاژه‌ڵه‌كان له دینی مانیدا رێپێدراو نه‌بوو. تۆمه‌تباركردنی زه‌ندیقه‌كان ده‌رگه‌یه‌كی بۆ خه‌لیفه‌كان واڵا كرده‌وه تا به ناوی زه‌نده‌قه تۆڵه له هه‌موو نه‌یاره سیاسییه‌كانیان بكه‌نه‌وه و خه‌لیفه‌ش كه ده‌سته‌ڵاتی دین و ده‌وڵه‌تی هه‌بوو، ده‌ستكراوه بوو به تۆمه‌تی زه‌نده‌قه له سه‌ر و ملی هه‌ر نه‌یار و دوژمنێكی بدات.\n(عه‌بدولڕه‌حمان به‌ده‌وی) زه‌ندیقه‌كان له سێ تایه‌فه‌دا كورت ده‌كاته‌وه:\n1. سه‌رۆكه‌كانی مانییه‌كان له ئیسلامدا.\n3. ئه‌دیب و نووسه‌ر و شاعیره‌كان.\nهه‌ندێك له‌و زه‌ندیقانه به راستی بڕوایان به مانی بوو، ئاره‌زوویه‌كی راستگۆیان هه‌بوو بۆ دینی مانی. دڵسۆزیش بوون بۆ دینه‌كه‌یان و به‌وپه‌ڕی هێزه‌وه ده‌یانپاراست. هه‌ندێكیشیان زه‌نده‌قه به واتا مانییه‌كه‌ی كولتوور و رۆشنبیری باووباپیرانی خۆیانیان تێدا ده‌دیته‌وه بۆیه ده‌یانپاراست. واتا ئه‌وه نه‌بوو كه بڕوایان به سوودی ئه‌و دینه هه‌بێت وه‌ك بڕواداری، به‌ڵكوو جۆره ره‌زامه‌ندییه‌ك بوو بۆ هه‌ستی نه‌ته‌وایه‌تییان و تێركردنی ئاره‌زووه شعووبییه‌كه‌یان. هه‌روه‌ها جێگه‌ی شانازییان بوو بۆ ئه‌وه‌ی دین و كولتووری خۆیان به كولتوور و دینی عاره‌ب به‌راورد بكه‌ن. بۆیه هه‌موو ئه‌و مانییانه فارس بوون. جۆرێكی تری زه‌ندیقیش هه‌بوون كه زه‌ندیقیان وه‌ك پردێك وه‌رگرتبوو بۆ په‌ڕینه‌وه بۆ نێو دنیای عه‌به‌سیی هزری و گومانكردن و گه‌مه‌كردن به بیروبڕوای خه‌ڵك و پشتگیریكردنی لاواز و په‌راوێزخراوان له به‌رابه‌ر هێزه به‌هه‌ژموون و باڵاده‌سته‌كان.\nتایه‌فه‌ی یه‌كه‌م سه‌رۆكه‌كانی مانییه‌كان بڕوایه‌كی راست و دروستیان هه‌بوو، لێوه‌شاوه بوون بۆ ئه‌وه‌ی سه‌ركرده‌ی مانییه‌كان بن. تایه‌فه‌ی دووه‌م گومانی هزری و هزریی گوماندارییان هه‌بوو، موته‌كه‌لیم بوون. خاوه‌نی هزر و مه‌زهه‌ب و وتار بوون، پشتییان به ئه‌قڵ و بیركردنه‌وه ده‌به‌ست. بێ به‌رژه‌وه‌ندی و بڕوا. تایه‌فه‌ی سێیه‌م بزاوێكی شعووبی بوون، چونكه شاعیران و نووسه‌ران دانوویان له‌گه‌ڵ ئیمان ناكوڵێت. تاقه‌تی گومانی هزریشیان نه‌بوو، زیاتر ئیشیان له‌سه‌ر رووداوی توند و سۆزی ئاگرین و خه‌یاڵی راچه‌نیو بوو. ره‌گه شعووبییه‌كانیش بۆ ئه‌و باره باش بوون كه به سۆزه‌وه یادی شكۆ و گه‌وره‌یی رابردووی باوباپیرانیان بكه‌نه‌وه.\nئێرانییه‌كان له سه‌ره‌تای دروستبوونی ده‌وڵه‌تی عه‌باسییه‌وه كاریگه‌رییان هه‌بوو. به تایبه‌تی له خوراسان كه ناوه‌ندێكی ئه‌قڵی و زانستی گرنگ بوو. هه‌روه‌ها هاوكاره نهێنییه‌كانی ئه‌بو موسلیم خوراسانی له به‌سرا و كوفه كاریگه‌رییان هه‌بوو. له كۆتایی رۆژگاری ئه‌مه‌وییه‌كاندا، كۆمه‌ڵێك شارستانی له خوراسان كۆ بووبوونه‌وه و ململانێیه‌كی هزریی توندی یه‌كدییان ده‌كرد. كه كاریگه‌ریی زۆر بوو له‌سه‌ر پێكهاتنی ئه‌قڵی نوێی ده‌وڵه‌تی عه‌باسی له سه‌رده‌می یه‌كه‌میدا. بۆیه بۆ تێگه‌یشتن له‌و ئه‌قڵییه‌ته نوێیه ده‌بێت له‌و ناوه‌نده بگه‌ین كه كولتوور و شارستانییه جیاوازه‌كان تێیدا له ململانێدا بوون. كه یه‌كه‌م تۆوی ژیاری و ئه‌قڵییان به سه‌رده‌می یه‌كه‌می عه‌باسییه‌كان به‌خشی.\nله لایه‌كی دیكه‌وه مانی كه رای گه‌یاند: (فاراقلیت له‌و به‌رجه‌سته بووه.) فاراقلیت یان (paracletus) به لاتینی. كه له ئینجیلدا ده‌بێته (روحی قدووس) له مه‌سیحیدا. ره‌گی ئه‌و ناوه ده‌بێته كێشه‌یه‌كی گه‌وره بۆ مانی و مانییه‌كان، چونكه ناوی (paracletus)ی لاتینی و فاراقلیتی عاره‌بی وه‌رگێڕدراوی هه‌ردوو بڕگه‌ی (Para) و (Kletos) ی یۆنانییه. بڕگه‌ی یه‌كه‌م (Para) به واتای (ته‌نیشت، نزیك، له لای، اچافه الی) دێت. بڕگه‌ی دووه‌م (Kletos) به واتای (تكا ده‌كه‌م، داوا ده‌كه‌م، بانگ ده‌كه‌م، راده‌دێرم) دێت. واتای وشه‌كه ده‌بێته (ئه‌وه‌ی بانگی ده‌كه‌م له لابێت) له ده‌قه یۆنانییه‌كاندا ئه‌و ناوه زۆر به‌كار هاتووه و به واتای (پارێزه‌ر– محامی) و (ئامۆژگار) هاتووه، هه‌روه‌ها به واتای (شه‌فیع) (پاڵپشت) (المعزی) (المواسی)یش دێت. (فیلۆنی ئه‌سكه‌نده‌ری) ئه‌و وشه‌یه‌ی به واتای (شه‌فیع) به‌كار هێناوه. واتا ئه‌و كه‌سه‌ی له نێوان خودا و مرۆڤدا نێوه‌ندگیری ده‌كات. یه‌سووع كه خۆی جوو بووه و به عیبری یان به ئارامی ئه‌و بێژه‌یه‌ی كردووه‌ته واژه. له‌و سه‌رده‌مدا لای جووه‌كان ئه‌و وشه‌یه به واتای (پارێزه‌ر) باو نه‌بووه له باره دادوه‌رییه‌كاندا وه‌ك ئه‌وه‌ی كه له یۆنان باو بووه. به‌ڵكوو زۆرتر واتای (شه‌فیع – نێوه‌ندگیر- پاكانه‌كار) به واتا دینییه‌كه‌ی باو بووه. هه‌روه‌ك چۆن له رۆشنبیری عاره‌بیش وشه‌ی (Parakletos) واتای نێوه‌ندگیر- پاكانه‌كار ده‌دات. له ئایه‌تی یه‌كه‌م له ئیسحاحی دووه‌م له ئینجیلی یوحه‌ننادا هاتووه: (كوڕه‌كانم ئه‌وه‌تان بۆ ده‌نووسم تا هه‌ڵه نه‌كه‌ن، ئه‌گه‌ر هه‌ڵه‌تان كرد ئه‌وه شه‌فیعێكمان له لای خودا هه‌یه: یه‌سووعی مه‌سیحی باڕ). له زۆربه‌ی وه‌رگێڕانه ئینگلیزییه‌كانیشدا (Parakletos) له‌و ئایه‌ته‌دا به ده‌سته‌واژه‌ی (we have an Advocate with the Father) وه‌رگێڕدراوه. له وه‌رگێڕانی بۆ عاره‌بیش بووه‌ته (شه‌فیع) و له هه‌ندێ وه‌رگێڕانی تریشدا بووه‌ته (المعزّی) كه ئه‌وه‌ش ده‌گه‌ڕێته‌وه بۆ بنه‌ڕه‌ته عیبرییه‌كه‌ی (נחם=نحم=واسی) له وه‌رگێڕانی تردا وشه‌ی (Parakletos) له ته‌ئویلكردندا ده‌بێته (رۆحی قدووس). له سریانیدا ده‌بێته (منحمنا و فاراقلیت).


:: PM:02:35:04/05/2020 \nگوتەبێژی بەڕێوەبەرایەتی پۆلیسی سلێمانی ڕاگەیاند، ئەو تۆمەتبارانەی لە هەفتەی رابردوودا كچێكیان كوشت، گیراون و ددانیان ناوە بە تاوانەكەدا و دەستبەسەرن.\nئەمڕۆ دووشەم چواری ئایار، سەركەوت ئەحمەد گوتەبێژی بەڕێوەبەرایەتی پۆلیسی سلێمانی لە كۆنگرەیەكی ڕۆژنامەوانیدا رای گەیاند، سێ تۆمەتبار كە بكوژی كچەكەی گەڕەكی چوارچرای شاری سلێمانین لە هەفتەی رابردوودا، لەلایەن پۆلیسەوە گیراون و ددانیان ناوە بە تاوانەكەدا و دەستبەسەرن.\nئەو شەوە لەو ماڵەدا پێكەوە ماونەتەوە و بۆ ڕۆژی دواتر كێشە لە نێوان دووان لە تۆمەتبارەكان دروست بووە\nگوتەبێژی پۆلیسی سلێمانی گوتی، ئەو سێ تۆمەتبارە یەكێكیان كە بكوژی كچەكەیە و ئەو كەسەیە كە تەقەی لێ كردووە، لەدایكبووی ساڵی 1993یە و خێزاندارە و كاسبە، یەكێكی تر لە تۆمەتبارەكان ناوی "ك. ا. م"ـە و لەدایكبووی 1994یە، ئەوی تریان ناوی "م. ا. م"ـە و لەدایكبووی 1997ە و كاسبە.\nباسی لەوەش كرد، بەپێی لێكۆڵینەوەكان یەكێك لە تۆمەتبارەكان هاوڕێی كچە كوژراوەكە بووە، كچەكە لەگەڵ ئەودا ڕۆیشتووە بۆ ئەو ماڵە كە ئەو دوو تۆمەتبارەی تری لێ بووە، ئەو شەوە لەو ماڵەدا پێكەوە ماونەتەوە و بۆ ڕۆژی دواتر كێشە لە نێوان دووان لە تۆمەتبارەكان دروست بووە، یەكێكیان فیشەكێكی ناوە بە سەری كچەكەوە، هەرچەندە بە برینداری گەیەنراوەتە نەخۆشخانە، بەڵام بەهۆی سەختی برینەكەیەوە گیانی لە دەست داوە.\n"ئەو بەڵگانەی لە تاوانەكە دۆزراونەتەوە، دەمانچەیەك و قەوانێك كە لە هەمان دەمانچە دەرچووە، لەگەڵ سەرە فیشەكێك كە لە سەری كچەكە دەرچووە و بەدیوارەكەوە بووە". گوتەبێژی پۆلیسی سلێمانی وای گوت.\nشەوی 26ی نیسان لە ماڵێكی سلێمانی كچێكی تەمەن 19 ساڵ تەرمەكەی دۆزرایەوە و ئەو رووداوە كاردانەوەی لەناو خەڵك و تۆڕە كۆمەڵایەتییەكان لێ كەوتەوە.\nئه‌م بابه‌ته 16446 جار خوێنراوه‌ته‌وه


بەڤیدیۆ...موعین ئەسفەهانی نوێترین بەرهەمی خۆی بڵاوكردەوە کوردی لایف ستایل وەرزش سەرەکی\nلەم كاتانەدا داوای لێبوردن لە منداڵەكەت بكە ئەژین ئازاد وێنەیەكی جیاوازی خۆی و شارای بڵاوكردەوە جگەرە كێشان توشی ئەم نەخۆشیانەت دەكات بەڤیدیۆ...موعین ئەسفەهانی نوێترین بەرهەمی خۆی بڵاوكردەوە وێستگە ستایل-\nهونەرمەندی بەناوبانگی فارس " موعین ئەسفەهان نوێترین بەرهەمی خۆی بەناوی (كەناری تۆ )ەوە بڵاوكردەوە .\nهۆنراوەی ئەم گۆرانیە لە لایەن( #afshinyadollahi ) دانراوە و كاری میوزیك ( #babakzarrin)بۆیكردوە ، ئەم هونەرمەندە ئەم بەرهەمەی خۆی لە پەیجی فەرمی خۆی لە تۆڕی كۆمەڵایەتی فەیسبووك بڵاوكردۆتەوە و لەماوەی 18 كاتژمێردا 780 شەیر كراوە و هەوادارەكانی دەستخۆشیان لێكردوە بۆ ئەم بەرهەمە نوێیەی .\nئه‌م بابه‌ته 1830


پاککردنەوەی نه‌فس و وه‌ڵامی چه‌ند پرسیارێک | پایگاه اطلاع رسانی اصلاح\nپاککردنەوەی نه‌فس و وه‌ڵامی چه‌ند پرسیارێک\nئاماژه: پڕۆژه‌ی بێداری ئیسلامی سه‌رده‌م سه‌باره‌ت به پاککردنه‌وه‌ی نه‌فس ڕێنیشانده‌ریی دیاریكراو، ورد و گشتیی پێیه كه به‌پێی چاكسازیی تاكی، بنه‌ماڵه و كۆمه‌ڵگا پێك دێت. ده‌ستپێكردنی ئه‌و پڕۆسه‌یه له مرۆڤێكه‌وه وه‌ك جه‌وهه‌ری پڕۆژه‌ی چاكسازی و گۆڕانكاری ده‌ست پێ ده‌كا. كه‌سێك كه پێویسته باوه‌ڕێكی دامه‌زراو، عیباده‌تی دروست، ڕه‌وشتی به‌رز، بیری ڕوون و جه‌سته‌یه‌كی به‌هێز و كاسب، خه‌باتكار له‌گه‌ڵ نه‌فس، به‌ته‌ماع له كه‌ڵك‌وه‌رگرتن له كات و ته‌كووز له كاروبار و سوودمه‌ند بۆ ده‌ورووبه‌ری بێ.\nله‌و ڕاستایه‌دا مرۆڤ پێویستی به زۆر چه‌شنی په‌روه‌رده‌ی ڕوحی، ئه‌خلاقی، زانستی، كۆمه‌ڵایه‌تی و ڕامیاری و ئابووری و جه‌سته‌یی و... هه‌یه. بۆ ڕوونكردنه‌وه‌ی زیاتری ئه‌و واتا گرینگه، ئیسلاحوێب چه‌ند پرسیارێكی ئاراسته‌ی به‌ڕێز «جه‌هاندار ئه‌مینی» دكتۆڕای یاسای سزادان و تاوانناسی، ڕاوێژكاری مافی بنه‌ماڵه و به‌رپرسی خانه قوڕئانی «رنگین كمان خوبی ها» كردووه. به‌و هیوایه كه به‌كه‌ڵك بێ. دكتۆر ئه‌مینی نووسه‌ری چه‌ندین كتێبه: (مرگ مغزی در فقه مذاهب پنجگانه – ژێر چاپ (نووسین))، (مرگ مغزی در فقه اهل سنت و قانون ایران – ژێر چاپ (نووسین))، (تزكیه - (گرینگیی، ئه‌مراز، به‌ربه‌سته‌كانی) بڵاوكردنه‌ی ئیحسان، ١٣٨٧(وه‌رگێڕان))، (كلاه طربوش، بڵاوكردنه‌وه‌ی چراغ اندیشه ١٣٩٨ (وه‌رگێڕان))، (حنین، ژێر چاپ (وه‌رگێڕان))، (رمضان رنگین كمان خوبی ها، بڵاوكردنه‌وه‌ی چراغ اندیشه (نووسین)).\n- وه‌ک پرسیاری یه‌که‌م، واتای پاککردنه‌وه چییه؟ (وشه‌یی و زاراوه‌یی)\nوشه‌ناسان بۆ ئه‌و زاراوه قوڕئانییه، دوو ڕه‌گه‌یان ئاماژە پێ کردووه: یه‌کیان ڕه‌گی «ز ک و» به واتای دوورکردنه‌وه‌ی شتێک له عه‌یب و که‌مایه‌سییه‌ک و به واتایه‌کی دی خاوێنکردنه‌وه و سڕینه‌وه و ئه‌وه‌ی تر «ز ک ی» به واتای گه‌شه و هه‌ڵدان، ڕوان و زۆربوونه. واتای زاراوه‌یی له ڕوانگه‌ی زانایانی ئەخلاقیش (له زانسته‌کانی تردا واتای جۆراوجۆری هه‌یه که له بابه‌تی ئێمه به‌دووره) به‌و دوو واتایه نزیکن.\nهێندێک که‌س ته‌زکیه‌ییان به واتای پاککردنه‌وه‌ی نه‌فس له خسڵه‌ته ناپه‌سه‌نده‌کان و ناحه‌زییه‌کانی ئه‌خلاقی و به‌ربه‌سته‌کانی گه‌شه‌کردن نێو بردووه، یا به واتایه‌کی تر هه‌مان «تخلیه» و هێندێکیش به واتای ڕازاندنه‌وه‌ی نه‌فس به خسڵه‌ته په‌سه‌نده‌کان و گه‌شه‌سه‌ندنی ئه‌وان له ده‌رووندا هێناوه که هه‌مان «تحلیه»یه. به گشتی ده‌توانین بڵێین پڕۆسه‌ی پاککردنه‌وه‌ی نه‌فس هه‌ردووکیان له‌خۆ ده‌گرێ و ناکرێ نێوان «تخلیه و تحلیه» یه‌کیان وه‌پێش ئه‌وه‌ی تر بخه‌ین، به‌ڵکوو هاوکات ده‌کرێ که‌سێک به ته‌مرین و ممارسه له‌سه‌ر ڕاستبێژی، به‌ستێنی وه‌لانانی درۆش ته‌یار بکات و درۆ وه‌لا نێت.\nله کۆبه‌ندیدا ده‌کرێ بڵێین، گرینگیدان به بواری ڕوح و مه‌عنا و ڕازاندنەوە و په‌روه‌رده‌کردنی نه‌فس به هێندێک له خسڵه‌ت و تایبه‌تمه‌ندییه جوان و په‌سه‌نده‌کانه، به شێوازێک کە ئه‌و خسڵه‌تانه وه‌ک ئه‌ندامانی جه‌سته که به‌دیهێنراون، ببنه به‌شێک له مرۆڤ و هیچ کات و له هیچ دۆخێکدا و ته‌نانه‌ت به ویستی ئه‌و که‌سه‌ش، لێی جیا نه‌بنه‌وه و به ته‌مرین و مماڕسه ببنه به‌شێک له که‌سایه‌تی ئه‌و. (خُلُق) واته ئه‌و مرۆڤه گه‌شه‌كردووه له هه‌ر كات و ساتدا ئه‌و تایبه‌تمه‌ندییانه له خۆی نیشان بدات؛ وه‌ك دارێكی به‌رهه‌مده‌ر كه له ته‌واوی ساڵدا به‌رهه‌می هه‌یه و ئه‌وه جیاوازیی ئایینه ئاسمانییه‌كان به به‌راورد له‌گه‌ڵ ئایین و ڕێبازه‌كانی تری ده‌ستی مرۆڤه و ڕزگاری و قوتاربوونی مرۆڤ به‌ستراوه به گرینگیدانی ئه‌و به پاككردنه‌وه‌ی نه‌فسی: «قَدْ أَفْلَحَ مَنْ زَکاها»\nواتاكان: چاكسازی، پاككردنه‌وه، په‌روه‌رده، ڕاهێنان، پاڵافتنی نه‌فس، پاكژكردنه‌وه، خاوێنكردنه‌وه، دڵسۆزی، خودپه‌روه‌ری، پاككردنه‌وه، جیهاد له‌گه‌ڵ نه‌فس، پاراوی ڕوح، به‌رزكردنه‌وه‌ی دڵ وهتد هاومانا و ژێر واتای ته‌زكیه هاتوون.\n- له‌كوێوه ده‌ست به پاككردنه‌وه‌ی نه‌فس بكرێ؟\nله قوڕئانی پیرۆزدا سه‌ره‌تای كاری بانگخوازی پێغه‌مبه‌ران دوای ناساندنی خوا و ئیمان پێ هێنانی، پاككردنه‌وه‌ی نه‌فس (جێگیر كردنی خسڵه‌ته باشه‌كان) هاتووه و ئه‌وه‌ش كارێك نییه كه تایبه‌تی تاقمێك له خه‌ڵك بێ و یا بتوانین له مه‌ودایه‌كی كه‌م پێی بگه‌ین، به‌ڵكوو پاككردنه‌وه بۆ هه‌موو به‌نده‌كانه و مه‌شقكردنێك بۆ ته‌واوی ته‌مه‌نه و پێویستی به خۆڕاگری و ڕاوه‌ستاوییه و ئه‌وه جیهادی گه‌وره‌یه؛ پاككردنه‌وه هه‌م ڕێگایه و هه‌م ئامانج و ئه‌وه‌ش ئه‌ركی بڕواداره له ژیانی دونیاییدا. سه‌ره‌تای پاككردنه‌وه ته‌وبه و گه‌ڕانه‌وه‌یه؛ واته به‌هۆش‌خۆهاتنه‌وه و په‌ژیوانی له ڕابردوو و گه‌ڕانه‌وه بۆ سه‌ر ڕێی ڕاستی به‌ندایه‌تی خوای گه‌وره و هه‌وڵدان بۆ چاكسازی و قه‌ره‌بووی مافی خوا و خۆی و مرۆڤه‌كان.\n- بۆچی له قوڕئانی پیرۆزدا زۆرتر پاككردنه‌وه وه‌پێش فێربوونی كتێب و حیكمه‌ت خراوه؟\nله قوڕئانی پیرۆزدا چوار جار «تزكیه» له‌گه‌ڵ «تعلیم» هاتووه كه له سێ ئایه‌تدا، ته‌زكیه له‌پێش ته‌علیمدا هاتووه: «و یُزَکّیکُم ویُعَلِّمُکُمُ الکِتـبَ والحِکمَةَ» و له یه‌ك ئایه‌تدا ته‌علیم له‌پێشدا هاتووه: «ویُعَلِّمُهُمُ الکِتـبَ والحِکمَةَ ویُزَکّیهِم»\nئه‌وه‌یكه فه‌لسه‌فه‌ی ئه‌و پێش و دواییه چییه و كامی له‌ڕاستیدا له‌پێش ئه‌وه‌ی تره، بیر و ڕای جیاواز له‌نێو ڕاڤه‌كاراندا هه‌یه؛ به‌ڵام به ڕای من ئه‌وه‌یكه له‌و نێوانه‌دا ڕێكتر به زه‌ین ده‌گا ئه‌وه‌یه كه «تعلیم» یا فێربوون هه‌رچه‌ند له بواری ده‌ره‌كییه‌وه له‌پێش «تزكیه» یا په‌روه‌رده‌یه، به‌ڵام له‌ڕووی گرینگی و پله‌وه له‌دوای ئه‌وه. چونكه ئامانجی سه‌ره‌كی پاكبوونه‌وه‌یه و فێربوون، پێشه‌كی و پێویستی گه‌یشتن به پاكبوونه‌وه‌یه كه ئه‌گه‌ر ئه‌و ئامانجه به‌بێ ته‌عیلم و ڕاهێنان به‌ده‌ست بێ، پێویستییه‌ك به فێربوون نه‌ده‌بوو و هۆی پێشكه‌وتنی ته‌زكیه له سێ ئایه‌تی نێوان ئه‌و چوار ئایه‌ته‌دا ئه‌وه‌یه. ئه‌وه‌یكه له نزای حه‌زره‌تی ئیبڕاهیم(ع) ڕاهێنان پێش پاكبوونه‌وه كه‌وتووه، له‌به‌ر ئه‌وه‌یه كه حه‌زره‌تی ئیبڕاهیم له مه‌قامی داوادا چه‌ند داوای له خوای گه‌وره هه‌ن و له مه‌قامی توێژینه‌وه و جیهانی ده‌ره‌وه‌ی زانست، ئه‌وه له‌پێش پاكبوونه‌وه‌یه؛ چونكه مرۆڤ ده‌بێ سه‌ره‌تا ئاگاداری كرده‌وه باش و ئه‌خلاقه جوانه‌كان بێ و ئه‌و جار خۆی پاك بكاته‌وه.\n- قوڕئانی پیرۆز و سوننه‌تی پێغه‌مبه‌ر سه‌باره‌ت به پاكبوونه‌وه چ ڕێكارێكی پێشنیار ده‌كه‌ن؟ ئامراز و كه‌ره‌سه‌ی پاككردنه‌وه‌ی نه‌فس چین؟\nزیكر و یادی به‌رده‌وامی خوا، ڕامان له ئایه‌ت و نیشانه‌كانی جیهان و مرۆڤ، هاوڕێیه‌تی مرۆڤه باشه‌كان، پابه‌ندبوون به فه‌ڕز و سوننه‌ته‌كان، كردنی هه‌ر چه‌شنه كارێكی چاكه، به‌خشین و چاكه له‌گه‌ڵ خاوه‌ن پێداویستییان، نزا و پاڕانه‌وه له خوا، هه‌رچه‌شنه هه‌نگاوێك بۆ به‌ده‌ستهێنانی ڕه‌زامه‌ندی خوای گه‌وره، ئاگاداری و زانستی شه‌ریعه‌تی خوا، بانگهێشتنی كه‌سانی دی به‌ره‌و كاری چاكه، خۆپاراستن له تاوان و ئاگاداری و پارێزكاری له گرینگترین ئامرازه‌كانی پاككردنه‌وه‌ی نه‌فسن كه قوڕئان و سوننه‌ت ئاماژه‌یان پێ كردوون.\n- پاككردنه‌وه‌ی نه‌فس و بانگه‌وازی به‌ره‌و خوا چ پێوه‌ندییه‌كیان هه‌یه؟\nبانگه‌وازی و بانگهێشتنی كه‌سانی دی به‌ره‌و كاری خێر و چاكه و پابه‌ندبوون به فه‌رمانه‌كانی خوا له گرینگترین هۆكاره‌كانی پاكبوونه‌وه‌ی نه‌فس هه‌ژمار ده‌كرێ. ئه‌گه‌ر خه‌ڵك بۆخۆیان داوای به‌خشش و لێبوورده‌یی له خوای میهره‌بان ده‌كه‌ن تاكوو ببێته مایه‌ی پاكبوونه‌وه و خاوێنبوونه‌وه‌یان، هه‌رچی له ئاسمان و زه‌وی هه‌یه بۆ بانگخواز داوای لێبووردن ده‌كا و چ ته‌زكیه‌یه‌ك بانتر له‌وه كه لێی به‌هره‌مه‌ند ده‌بێ. له پێغه‌مبه‌ر(د.خ) گێڕدراوه‌ته‌وه كه خوا، فریشته‌كان، ئه‌هلی ئاسمان و زه‌وی و ته‌نانه‌ت مێرووه‌كانی نێو هێلانه‌كان و ماسییه‌كانی نێو زه‌ریاكانیش سڵاو و ڕه‌حمه‌ت بۆ فێركاری خێر و چاكه ده‌نێرن. له فه‌رمووده‌یه‌كی تریشدا هاتووه كه به كه‌سانێك كه په‌یامی ئه‌و به خه‌ڵك ڕاده‌گێنن، ڕووناكی و نوور موژده ده‌درێ.\nزانایانی پاككردنه‌وه‌ی نه‌فسیش جه‌خت ده‌كه‌نه سه‌ر ئه‌وه‌ی كه بانگه‌شه به‌ره‌و خێر و چاكه، نه‌فس له‌گه‌ڵ خێر و چاكه ڕادێنیت و گه‌ڕانه‌وه له خراپه، خراپه‌كان له نه‌فسی مرۆڤدا ناشیرین ده‌كا و ئه‌وه واتای پاككردنه‌وه‌ی نه‌فسه.\nبه هه‌مان ڕێژه‌ی كه بانگه‌وازی له هۆكار و كه‌ره‌سه‌ی ته‌زكییه‌یه، شاردنه‌وه و له‌بیركردنی ئه‌و ئه‌ركه‌ش له به‌ربه‌سته‌كانی پاكبوونه‌وه‌یه؛ خوای گه‌وره له ئایه‌تی ١٧٤ی سووڕه‌تی به‌قه‌ڕه یه‌كێك له ئاسه‌واری شاردنه‌وه و له‌بیركردنی بانگه‌وازی به‌ره‌و خوا، پاك‌نه‌بوونه‌وه‌ی نه‌فس ده‌زانێ و ده‌فه‌رموێ: «وَ لا یزَکیهِمْ»و ئه‌وان گه‌شه نادات و پاك ناكاته‌وه.\n- نموونه‌ی كرداری چ ڕۆڵێكی له پاككردنه‌وه‌ی نه‌فسدا هه‌یه؟\nهاونشینی له‌گه‌ڵ چاكان و چاولێكه‌ری له‌وان بێگومان له هۆكاره‌كانی پاككردنه‌وه‌ی نه‌فس هه‌ژمار ده‌كرێ. قوڕئانی پیرۆزیش بڕواداران ڕاسپارده ده‌كا كه له‌گه‌ڵ ڕاستگۆیان و چاكان هاوڕێیه‌تی بكه‌ن و ده‌فه‌رموێ: «یا أَیُّهَا الَّذینَ آمَنُوا اتَّقُوا اللّهَ وَ کُونُوا مَعَ الصّادِقینَ» واته: «ئه‌ی ئه‌و كه‌سانه‌ی كه بڕواتان هێناوه! له (نافه‌رمانی) خوا خۆتان بپارێزن و له‌گه‌ڵ ڕاستگۆیان بن.» ئیمام غه‌زاڵی، بۆ چاره‌سه‌ری كه‌سانێك كه ناتوانن له‌سه‌ر زیكری خوا پابه‌ند بن و تواناییان نییه، به هاوڕێیه‌تی له‌گه‌ڵ چاكان و تێكۆشه‌رانی ڕێی خوا و بیستنی وته‌كانیان و په‌یڕه‌ویكردنیان ڕاسپارده ده‌كا؛ له جێیه‌كی تر له كتێی (احیاءالعلوم)دا ئه‌مرازێك ده‌ناسێنی كه مرۆڤ به‌هۆی وی زۆرێك له ناحه‌زیی و كه‌مایه‌سییه‌كانی ده‌ناسیت؛ ئه‌وه‌یكه كه‌سه‌كه خۆی به كه‌سێكی چاكه‌كار بسپێریت تاكوو كه‌مایه‌سییه‌كانی پێ بناسێنیت و چاره‌سه‌ریان بكات؛ یان ئه‌وه‌یكه هاوڕێیه‌كی ڕاسته‌قینه و بڕوادار هه‌ڵبژێریت و ئه‌و وه‌ك چاوه‌دێر له‌سه‌ر كرده‌وه‌كانی دانێ تاكوو كه‌مایه‌سییه‌كانی وه‌بیر خاته‌وه، ئه‌وه كارێكه كه زۆرێك له گه‌وره پیاوان و پێشه‌وایانی دینی كردوویانه.\nبه‌ڵام ئه‌گه‌ر له‌و ڕۆژگاره‌دا ئه‌هلی دڵێك نادۆزینه‌وه كه به‌رگه‌ی تێكۆشه‌رییه‌كانی ڕێگه‌ی پاكبوونه‌وه‌یان گرتبێ، ده‌توانین بۆ ژیاننامه و به‌سه‌رهاتی پێشینان بگه‌ڕێینه‌وه تاكوو شایه‌د چاره‌سه‌ری نه‌خۆشییه‌كانمان بدۆزینه‌وه.\n- ڕۆڵی سۆفیگه‌ری و عیرفان له پاككردنه‌وه‌ی نه‌فسدا چیه؟ ئایا به‌بێ ڕێبه‌ر و مامۆستا یا ڕاهێنه‌ری پاككراوه ده‌كرێ به پاككبوونه‌وه بگه‌ین؟ ڕاهێنه‌ر و پاككره‌وه چ پێناسه‌یه‌كی ده‌بێ هه‌بێ؟\nڕێبازی سۆفیگه‌ری و عیڕفان له‌گه‌ڵ هێندێ جیاوازی كه هه‌یه، بنه‌مای هه‌ردووكیان له‌سه‌ر ئادابی كرداری، بۆ پاككردنه‌وه‌ی نه‌فس و وازهێنان له خۆشییه‌كانی دونیایی و ون‌بوون له خۆ و په‌یوه‌ستبوون به خوایه. له‌و ڕێبازه‌ش سه‌ركه‌وتنیان هه‌بووه كه له كتێبی عیڕفانیدا هاتووه؛ به‌ڵام ئه‌وه‌یكه له‌و مه‌رامه‌دا ده‌كرێ له لایه‌ن زانایان و بیرمه‌ندانی ئیسلامییه‌وه ڕه‌خنه‌ی لێ بگیرێ، ئه‌ده‌ب و ڕه‌وشتێكه كه له هێندێ سه‌رچاوه‌كانیاندا هاتووه؛ وه‌ك كۆنه‌پۆشی، خانه‌قا، گۆشه‌گیری، جه‌زمه و دووره‌په‌رێزی و گۆشه‌نشینی كه له سۆفیگه‌ریدا هه‌یه. مه‌ولانا له وتووێژی مه‌ل له‌گه‌ڵ ڕاوچی ڕه‌خنه‌ی له‌و دووره‌په‌رێزییه گرتووه:\nبیرمه‌ندانی موسوڵمان له‌سه‌ر ئه‌و باوه‌ڕه‌ن كه قوڕئانی پیرۆز ڕێگه و كه‌ره‌سه‌ی پاكبوونه‌وه‌ی ئاماژه پێ كردووه و پێویست ناكا بڕوادار له ڕێگایه‌كی تره‌وه بگه‌ڕێ و په‌نا بباته ڕێباز و مه‌رامی تر تاكوو به ئامانج بگات؛ قوڕئان هه‌م ته‌علیمه و هه‌م ته‌زكییه.\nبێگومان له ڕێبازی پاككردنه‌وه‌ی نه‌فسدا، ئێمه پێویستمان به مامۆستا، ڕاهێنه‌ر و ڕێنما (یا به هه‌ر واتایه‌كی تر) هه‌یه؛ هه‌روه‌ك كه خوای گه‌وره وه‌ها ڕۆڵێكی به پێغه‌مبه‌ران سپاردووه: «هُوَ الَّذی بَعَثَ فِی الأُمِّیینَ رَسولًا مِنهُم یتلو عَلَیهِم آیاتِهِ وَیزَکیهِم وَیعَلِّمُهُمُ الکتابَ وَ الْحِکمَةَ» واته: «هه‌ر ئه‌و زاته‌یه له‌ناو خه‌ڵكی نه‌خوێنده‌واردا پێغه‌مبه‌رێكی له خۆیان ڕه‌وانه كرد، ئایه‌ته‌كانی قوڕئانه‌كه‌ی ئه‌ویان به‌سه‌ردا ده‌خوێنیته‌وه و دڵ و ده‌روون و ڕواڵه‌ت و ئاشكرا و نادیاریان پوخته ده‌كا، فێری قوڕئان و دانایی و شه‌ریعه‌تیان ده‌كا.»\nبه واتای حافز:\nهه‌رچه‌ند باری سه‌ره‌كی خاوێنكردنه‌وه‌ی نه‌فس له‌سه‌ر شانی (سالكن) به‌ڵام قوتابیانی مه‌عنه‌ویش ساناكه‌ری ئه‌و ڕێبازه‌ن و گه‌وره‌ترین چه‌كی سه‌ركه‌وتنی ڕاهێنه‌ر، توانایی و لێهاتوویی ئه‌و له په‌روه‌رده‌ی تواناییه‌كان و دابینكردنی به‌ستێنی پێویست بۆ گه‌شه‌ی قوتابیانه. پێغه‌مبه‌ران بانترین ڕاهێنه‌ران و مامۆستایانی مرۆڤایه‌تین كه له قوڕئانی پیرۆزدا باس له هێندێ پێناسه‌یان كراوه؛ ئه‌و پێناسانه ده‌كرێ نموونه‌ی باش بۆ مرۆڤ بێ له بواری پاككردنه‌وه و په‌روه‌رده‌ی نه‌فسی؛ بۆ نموونه:\nپارێزكاری، ترس، خاكه‌ڕایی و ملكه‌چی، ڕاستگۆیی له قسه و كرداردا، پابه‌ندبوون به به‌ڵێنی و په‌یمانه‌كان، سۆز و دڵسۆزی له ئاست به‌رده‌نگان، پشتبه‌ستن و دڵسۆزی خوا، چاكه‌كاری و خزمه‌تگوزاری، نه‌رمونیانی و ڕه‌وشتبه‌رزی و خۆشه‌ویستی، ئه‌مانته‌داری.\n- وه‌ك له قوڕئاندا ده‌بیندرێ، ئه‌وپه‌ڕی بانگه‌وازی به‌ره‌و خوا، گه‌یشتن به «تزكیه»یه كه گه‌یشتن پێی مه‌رجی تێكۆشانه، ئایا پاككردنه‌وه‌ی مرۆڤه‌كان و په‌روه‌رده‌یان، ئامانجی سه‌ره‌كی بانگخوازی ئیسلامییه؟ ئه‌گه‌ر وه‌هایه ئه‌و لایه‌نه ئیسلامییه‌كان به‌تایبه‌ت بێداری ئیسلامی و قوتابخانه‌ی میانه‌ڕه‌وی تا چ ڕاده‌یه‌ك له‌و بواره‌وه سه‌ركه‌وتوو بوون؟\nبه‌ڵێ به دڵنیاییه‌وه پاككردنه‌وه‌ی نه‌فس په‌یامی سه‌ره‌كی پێغه‌مبه‌ران و مه‌رجی ڕزگارییه، بانتر له‌وه‌ش ئامانج و په‌یامی بانگه‌شه‌ی ئیسلامیش بووه و هه‌یه. ئێمه له نووسراوه و ڕاسپارده‌كانی گه‌وره‌كانی بێداری ئیسلامیدا به‌ڕوونی ئه‌وه ده‌بینین. بۆ نموونه حه‌سه‌ن به‌ننا وه‌ك دامه‌زرێنه‌ری گه‌وره‌ترین بزافی ئیسلامی میانه‌ڕه‌وی سه‌رده‌م له یه‌كێك له نامه‌كانی خۆیدا، وشیاری ڕوح و ژیانی دڵه‌كان كه له ویژدان و هه‌ستی مرۆڤه‌كاندا دێته دی، وه‌ك بێداری ڕاسته‌قینه ده‌زانی و له‌و وه‌ك یه‌كه‌مین پێشێتیی لایه‌نی ئیسلامی نێو ده‌با و جه‌خت ده‌كا كه بزاف و لایه‌نی ئیسلامی به‌بێ ئه‌و بێدارییه پێك نایه‌ت.\nبه‌ڵام لایه‌نه ئیسلامییه‌كان چه‌نده له‌و بواره‌دا سه‌ركه‌وتوو بوون، نازانم.\n- هێندێ له لایه‌نه ئیسلامییه‌كان له‌سه‌ر ئه‌و بڕوایه‌ن كه له قۆناغی مه‌ككی یا كۆمه‌ڵگای وه‌ك نه‌فامی-ئیسلامی پێویسته به‌بێ چوونه نێو كاریگه‌ریی كۆمه‌ڵایه‌تی و ڕامیاری، ته‌نیا سه‌رقاڵی بانگه‌شه‌ی تاكه‌كه‌سی و خاوێنكردنه‌وه‌ی نه‌فس بن، ئایا وه‌ها داوایه‌ك ده‌كرێ ڕاستبینانه بێ و ئایا پاككردنه‌وه ڕاده‌یه‌كی هه‌یه و ده‌كرێ بڵێین له كاتێكی تایبه‌تدا كه‌سێك به پاكبوونه‌وه گه‌یشتووه و ده‌كرێ بچێته نێو كۆمه‌ڵگا؟\nبه بڕوای من دابه‌شكردنی كۆمه‌ڵگای ئه‌وڕۆیی به مه‌ككی و مه‌ده‌نی، ناتوانێ دابه‌شكردنێكی گونجاو بێ؛ مه‌ككی و مه‌ده‌نی دابه‌شكردنێكی كاتیی نییه، به‌ڵكوو دابه‌شكردنێكه به‌پێی به‌ستێنی هاواهه‌نگی ئایه‌ته‌كان و تێگه‌یشتنی به‌رده‌نگان بۆ گه‌یشتن به شه‌ریعه‌تی خواییه و ئه‌وڕۆ به‌ستێنه‌كانی كۆمه‌ڵایه‌تییه كه هاواهه‌نگی هێندێ له ئایه‌ته‌كان و دواخرانی هێندێكیان دیاری ده‌كا. به واتایه‌كی تر، قه‌بووڵكردنی دوو لایه‌نی مه‌ككی و مه‌ده‌نی له ڕاستیدا دانپێدانان به وازهێنان له هێندێ په‌رستش و چه‌مكه‌كانی كۆمه‌ڵایه‌تییه كه ته‌وه‌ری ئایه‌ته‌كانی مه‌ده‌نییه كه گرینگترینی ئه‌وان فه‌رمان به چاكه و قه‌ده‌غه له خراپه‌یه وه‌ك یه‌كێك له ئامرازی پاككرده‌نه‌وه‌ی نه‌فس و له ئاست پاككردنه‌وه‌ی نه‌فس ئه‌و دوولایه‌نییه دروست نییه. سه‌ره‌تا ئه‌وه‌یكه پاكبوونه‌وه، درێژخایه‌ن و یا كاتیی نییه كه له خولێكی تایبه‌تدا به كۆتایی بگات و پاشان كه‌سه‌كه ئاماده‌گی كاریگه‌ری و چالاكیی كۆمه‌ڵایه‌تی و ڕامیاری هه‌بێ، به‌ڵكوو وتمان كه ئه‌و ڕه‌وته به‌پێی به‌ڵگه‌كانی قوڕئانی تا كۆتایی ته‌مه‌ن درێژه‌ی هه‌یه؛ دووهه‌م ئه‌وه‌یكه پاككردنه‌وه‌ی نه‌فس له چۆلایی و بۆشاییدا نایه‌ته دی، به‌ڵكوو له گۆڕه‌پانی ڕووداو و به‌سه‌رهاته‌كاندا مرۆڤ به‌ره‌نگاری شه‌یتان و هه‌وا و ئاره‌زووی نه‌فسانی ده‌بێته‌وه و گه‌شه به خسڵه‌ت و پێناسه په‌سه‌نده‌كان ده‌دا و ئه‌وه‌ش ته‌نیا له‌نێو كۆمه‌ڵگا و ڕووداوه‌كانیدا دێته دی. \nپاككردنه‌وه‌ى دڵ و ده‌روون


گرەوی ئۆنلاینی بالە - ku Archives – Iraq Sports Betting\nPosts Tagged: گرەوی ئۆنلاینی بالە – ku\nBy Amir Iraq sports betting, گرەوی ئۆنلاینی بالە - ku • No Comments\nگرەوی ئۆنلاینی بالە : لە تیۆرییەوە بۆ پراکیزکردن. پارە پەیداکردن لە وەرزشە دڵخوازەکەت خەونی هەموو هەوادارێکی دڵگیرە. کتێبسازان خۆشحاڵن بە دابینکردنی ئەم دەرفەتە بۆ هەر کەسێک. قورسە بۆ گرەوکەرێکی ڕانەهێنراوە…


May 16, 2017 - 7:44 PM کۆدی هه واڵ : 830145 سه ر چاوه : ابنا کوردی Link:\nحه‌شدی شه‌عبی ئه‌مڕۆ ده‌ستپێكردنی قۆناغی دووه‌می ئۆپه‌راسیۆنی (محمد رسول الله) ی راگه‌یاند\nبەپێی هەواڵ دەری ئەهلی بەیت.ع.ابنا: هێزه‌كانی حه‌شدی شه‌عبی ئه‌مڕۆ سێ گوندیان له رۆژهه‌ڵات و باكوری قه‌یره‌وان له خۆرئاوای ته‌له‌عفه‌ر كۆنتڕۆڵكرده‌وه، له چوارچێوه‌ی قۆناغی دووه‌می ئۆپه‌راسیۆنی (محمد رسول الله) كه ئه‌مڕۆ ده‌ستیپێكرد.\nحه‌شدی شه‌عبی له‌سه‌ر ماڵپه‌ری فه‌رمی خۆی بڵاویكرده‌وه، هێزه‌كانیان گونده‌كانی (سدخان و سبابا حروش) یان له رۆژهه‌ڵاتی قه‌یره‌وان كۆنتڕۆڵكردووه‌ته‌وه، له‌گه‌ڵ گوندی (ئه‌بو لحاف) له باكوری قه‌یره‌وان.\nفه‌رمانده‌یی هێزه‌كانی حه‌شدی شه‌عبی ئه‌مڕۆ ده‌ستپێكردنی قۆناغی دووه‌می ئۆپه‌راسیۆنی (محمد رسول الله) ی راگه‌یاند، بۆ كۆنتڕۆڵكردنی ناحیه‌ی قه‌یره‌وان گونده‌كانی ده‌وروبه‌ری له خۆرئاوای قه‌زای ته‌له‌عفه‌ر سه‌ر به پارێزگای موسڵ.\nئۆپه‌راسیۆنه‌كه له‌چوار میحوه‌ره‌وه به ئاڕاسته‌ی قه‌یره‌وان و به‌به‌شداری لیواكانی حه‌شدی شه‌عبی و پاڵپشتی فڕۆكه‌كانی سوپای عێراق به‌ڕێوه‌ده‌چێت.\nحه‌شدی شه‌عبی له‌چه‌ند هه‌فته‌ی رابردوودا قۆناغی یه‌كه‌می ئۆپه‌راسیۆنی (محمد رسول الله) ی راگه‌یاندو چه‌ندین ناوچه‌ی كۆنتڕۆڵكرده‌وه


سەلام لە جاکی شان بکەن ! PUKmedia یەکێتیی نیشتمانیی کوردستان\nسەلام لە جاکی شان بکەن !\nهەمەڕەنگ 09:46 AM - 2021-10-02\nلە هەموو وڵاتانی جیهانی پێشکەوتوو و دواکەوتوو، دانانی خاڵی پشکنینی لە ناکاو، و هەرجارەی لە شوێنێک (نەک وەکو ئەوانەی ئێمە، کە وەکو دەوامی دائیرە، هەموو رۆژێ لە هەمان کات و لە هەمان شوێن خاڵی پشکنینی- بێ سوود- دادەمەزرێنن ) پرۆسێسێکی کاریگەرە بۆ دەستگیرکردنی تاوانباران و هەڵاتوان لەدەستی دادوەری و دەرچوان لە رەوتی یاسا، و ئەو کەسانەش کە ئەم خاڵانە دادەنێنەوە، دەبێ کەسانێکی پسپۆر وشارەزا بن لە کارەکەیان و هەر کە سەروبچمی تاوانبارێک ببینن، یەکسەر شک و گومانی لێبکەن، و لێپرسینەوەی لەگەڵدا بکەن، و پرسیاری وای لێبکەن، کە کابرای تاوانبار بشێوێ و بشڵەژێ، ئەوکات گومانەکەیان لێ پتەوتر دەبێ، و مافی ئەوەیان دەبێ کە کابرا دەستگیر بکەن، و نەهێڵن توانای ئەوەی هەبێ دەربازبێ، و دەبێ ئەو کەسانەی لەو خاڵانە دەوەستن، هەردەم لە ئامادەباشی دابن، نەوەک تاوانبارێک هەر کە ئەم خاڵە ببینێ، هەوڵ بدات بەخێرایی بۆی دەربچێ، و ئەو کەسانەی کە لە خاڵەکە وەستاون، هەر پێڕانەگەن چەکەکانیان لە شان بێننە خوارەوە!.\nسەردەمانێک برادەرێک لەگەڵ هێزەکانی کۆریای باشوور لە کوردستاندا کاری دەکرد، بۆخۆی لەگەڵ شوفێرێک و دوو کارمەندی کۆریایی بە کارێکی دیاریکراو بە شەقامەکانی شاری هەولێردا گوزەر دەکەن بۆ شوێنێکی دیارکراو، و ئەو برایە دەیزانی کە لە شوێنی دیاریکراو هەروەکو جاران خاڵێکی پشکنینی خۆمانەی لێیە، و هەر لەدوورەوە خێرایی مۆنیکاکەیان کەمکردەوە، و تا گەیشتنە ئەو پۆلیسانەی کە لە خاڵەکە وەستابوون، برادەرەکە پێشبینی ئەوەی دەکرد، کە زۆر پرسیاریان لێبکرێ، سەبارەت بەو میوانە کۆریایانە، ئایا بۆکوێیان دەبەن، و ئێوە کێن، و ناسنامەکانتان نیشان بدەن، و چەندین پرسیاری تری لەو بابەتە، بەڵام ئەوەی هەرگیز کە ئەو برایە بیری لێندەکردەوە (هەروەکو بۆی گێڕامەوە)، ئەوەبوو هەر کە گەیشتنە خاڵەکە، یەکێ لە پۆلیسەکان، سەری هێنایە ژوورەوە، و سەیرێکی کۆریاییەکانی کرد، و پێیگووتن: سەلام لە جاکی شان بکەن!!.\nکاتێ کە ئەو برایە ئەو قسەیەی بۆ کۆریاییەکان گێڕایەوە، کۆریاییەکان دایانە قاقای پێکەنین و ووتیان: ئێوە تا ئێستا نازانن کە ئێمە کۆریایی باشوورین، نەک خەڵکی هۆنگ کۆنگ (چونکە جاکی چان خەڵکی هۆنگ کۆنگە )؟!. سەلام هەر لەخۆت بێ کاکی پۆلیس!!.


به‌یاننامه - Tolerancy International\nنوينه رى ريكخراوى (تؤليرانسى جيهانى ) ئاماده ى كوبونه وه يه كى كراوه بوو\nبڵاوكراوەتەوە لە پێنج شەممە, 11 نیسان 2013 21:29 | |\nرێكخراوی تۆلیسرانسی جیهانی جیهانی، رێكخراوێكی ناحكومییه‌و ناوه‌نده‌كه‌ی له‌هه‌ولێر، پایته‌ختی هه‌رێمی كوردستانی عێراقه.\nحوسێن سنجاری، وه‌زیری پێشوو و كه‌سایه‌تی لیبراڵی سه‌ربه‌خۆ له كانونی دووهه‌م/ یه‌نایه‌ری 2007 دایمه‌زراندووه‌و كۆمه‌ڵێك روناكبیری پیاوان‌و ئافره‌تانی سیاسی‌و خاوه‌ند كاره‌كان‌و پارێزه‌ره‌كان‌و پزیشك‌و هونه‌رمه‌ندان به‌تایبه‌ت نووسه‌رو توێژه‌ران له‌سه‌رجه‌م جیهان پشتگیرییانكرد.\nتۆلیسرانسی جیهانی ، ده‌زگایه‌كه له‌پێناو بڵاوكردنه‌وه‌ی كلتووری تۆلیسرانسی و قبوڵكردنی ئه‌ویترو مه‌ده‌نیه‌ت هه‌وڵده‌دات، بۆ بڵاوكردنه‌وه بنه‌ماكانی ئازادی تاكه كه‌سی‌و ئاشته‌وایی نیشتمانی‌و لێگه‌یشتن‌و تۆلیسرانسی و مافی كه‌مینه‌كان‌و مافی ئافره‌ت‌و ئازادی رۆژنامه‌گه‌ری‌و شه‌فافیه‌ت‌و ده‌سه‌ڵاتی یاسایی‌و گه‌شه‌كردنی سروشتی كه‌سایه‌تی له‌چوارچێوه‌ی ماف‌و ئازادییه تاكه‌كان.\nهه‌وره‌ها هاریكاری كردنی رێكخراوه‌كانی كۆمه‌ڵگه‌ی مه‌ده‌نی بۆ هه‌ڵسانه‌وه‌و گه‌شه‌كردن، له‌سه‌ر پێوه‌ری دیموكراسیه‌تی عیلمانی‌و پێشكه‌وتوو، بۆ ئه‌وه‌ی ئه‌و پێوه‌رانه ببنه به‌شێك ژیان، به‌شێوه‌یه‌ك دامه‌زرێنه‌ری سیسته‌می دیموكراسی لیبراڵی و عیلمانی سه‌قامگیرو پته‌و بێت له‌سه‌رتاسه‌ری جیهان.\nتۆلیسرانسی جیهانی هه‌وڵده‌دات بۆ جێبه‌جێكردنی ئه‌م بنه‌مایانه‌ی خواره‌وه له‌سه‌رتاسه‌ری جیهان:\n• هاندان بۆ دیالۆگ له‌نێوان پیاوانی ئایینی‌و ئافره‌تان‌و پیاوان له‌داكه‌وتووانی سه‌رجه‌م ئایینه‌كانی‌و باوه‌ڕه‌كانی دیكه زه‌مینه خۆشكردنی تێگه‌یشتنی هاوبه‌ش‌و ئاڵوگۆرو قبوڵكردنی ئه‌ویتر.\n• هاندان بۆ ئه‌نجامدانی هه‌ڵمه‌نی هۆشیاركردنه‌وه‌و پته‌وكردنی ئازادی ڕاده‌ربڕین‌و ئایینی.\n• هاندانی سیاسیه‌كان‌و سه‌ركرده‌كان‌و دروستكه‌رانی بڕیار له‌به‌كارخستنی هزری تۆلیسرانسی له‌سه‌رجه‌م پلانه‌كانیان‌و سیاسه‌ته‌كانیان.\n• هاندانی په‌روه‌رده‌ران‌و مامۆستایان له‌جێبه‌جێكردنی په‌یڕه‌وێكی په‌روه‌رده‌یی له‌سه‌ر بنه‌مای هزری تۆلیسرانسی له‌قوتابخانه‌كان‌و زانكۆكان‌و چه‌ندین ده‌زگای په‌روه‌رده‌یی‌و سه‌رجه‌م بواره‌كانی دیكه.\n• هاریكاری كردنی دیبلوماته‌كان‌و فه‌رمانبه‌ره حكومییه‌كان‌و ئه‌وانی دیكه بۆ كاریگه‌ری خسته سه‌ر سیاسیه‌تی حكومه‌ته‌كان له‌پێناو گه‌یشتن به هاوكارییه‌كی نێوده‌وڵه‌تی له‌پشتگیری كردنی سیاسه‌ته‌كانی تۆلیسرانسی.\n• كاركردن له‌سه‌ر ده‌ركردنی رێنمایی‌و داڕشتنی یاسا پشت به‌ستن به‌بنه‌ماكانی تۆلیسرانسی له‌سه‌ر ئاستی جیهانی‌و هاندان‌و جێبه‌جێكردنی یاساو ته‌شریعه‌كان كه‌له‌سه‌ر بنه‌مای تۆلیسرانسی ده‌بێت.\n• كاركردن له‌سه‌ر زیادبوونی هۆشیاری هاوڵاتیان له‌پیاوان‌و ئافره‌تان به‌جێاوازی ئایینی‌و ئه‌تنیه‌وه‌و ئاماده‌كردنی رێكخراوه ناحكومییه‌كان‌و سه‌ندیكاكان بۆ بڵاوكردنه‌وه‌و پته‌وكردنی بنه‌مای تۆلیسرانسی له‌كۆمه‌ڵگه‌كه‌یان‌و وڵاته‌كانیان.\nئامانجی تۆلیسرانسی جیهانی :\nپته‌وكردنی هاریكاری له‌نێوان‌و پیاوان‌و ئافره‌تان‌و ده‌زگاو كۆمه‌ڵگه‌كه‌و ده‌وڵه‌تان به‌جیاوازی بۆچوون‌و پاشكه‌وتنی نه‌ته‌وه‌یی‌و ئایینی‌و ئه‌تنی له‌پێناو بڵاوكردنه‌وه‌ی بنه‌مای كلتووری تۆلیسرانسی.\nبونیاتنانی دیموكراسییه‌تێكی ته‌واو بۆ ئه‌وه‌ی ئاسایش‌و ئاشتی‌و مافی مرۆڤ‌و بنه‌مای تۆلیسرانسی ببنه راستیه‌كی چه‌سپێنراو له‌شارستانیه‌ته‌كه‌مان له‌سه‌رتاسه‌ری جیهان.\nهەروەها رێکخراوى تۆلێرانسى جیهانى کاروچاڵاکى خێرخوازى دەکات وبەتایبەتى لەبوارى پەروەردە وفێرکردن وە سودیى مادیش لەم چاڵاکیانە وەرناگرێت.\nبەش: About Tolerancy


ناوی من عەلیە و من تەمەنم 20 ساڵە من لە پاکستان لە خێزانێکدا گەورە بووم کە بەها بە ئیسلام دەدات و ئەرکی ناچاری خۆی جێبەجێ دەکات، وەک نوێژی پێنج جار لە ڕۆژێکدا، کارکردن لە دەعوە و ڕۆژوو گرتن و گرنگیدان بە هەژاران و پێدانی زەکات و.... من ئاینەکەم بە دەمارگیرانە پراکتیزە کرد، تەنانەت ڕەتی کردمەوە کە قسە لەگەڵ ناموسڵمانان بکەم، چونکە کافر بوون و نەمدەویست ژیانی هەتاهەتایی خۆم لە دەست بدەم بۆ ئەوەی لەگەڵیان پەیوەندی بکەم.\nمن دوو خەونم بینی کە پیاوێکی سپیم تێدا بینی. یەکەم خەونم بۆ هات کاتێک هەشت ساڵ بووم. خوام لەخەودا بینی. خودا بە سپییەوە بۆم دەرکەوت، بە ڕوناکی ڕووناک ده درەوشاوە. نەمتوانی ڕوخساری بە ڕوونی ببینم، بەڵام ڕیشه سپییە درێژەکەیم بینی. ئینجا خوای گەورە قسەی لەگەڵ کردم. من گفتووگۆکەم بیر نییە، بەڵام بیرمە کە چەند دڵخۆش بووم، پڕ بووم لە ئاشتی لە ئامادەبوونی ئەودا. لە هەمان کاتدا هەستم بە گەورەیی ئەو کرد.\nکاتێک تەمەنم ١٨ ساڵ بوو، خەونێکی تری هەمان پیاوی سپیم بینی. من لەگەڵ ئەو بووم لە مەیدانی جەنگدا لەگەڵ 10 یان 12 پیاو کە لە دژی ئەژدیهایەک لەگەڵ سوپایەکدا شەڕیان دەکرد. جەنگەکە سامناک بوو، بەڵام لە کۆتایدا پیاوی سپی ئەژدیها و دوژمنەکانی شکاند، ئەوانیش دەرکران. من مافی دانیشتنم لەگەڵ ئەودا هەبوو و کاتم بەسەر برد بۆ قسەکردن و فێربوونی لەلایەن ئەوەوە. من زۆر خۆشحاڵ بووم کە لە لای ئەو بووم کە ناتوانم وەسفی هەستەکانم بکەم. من پڕ بووم لە ئاشتی و خۆشی وەک ئەوەی پێشتر ئەزموونم نەکردبێت.\nکاتێک لە خەو هەستام، ویستم لە خەونەکەم تێبگەم. من پرسیارم لە کەسانی جۆراوجۆر کرد کە مەبەستەکەی چییە، بەڵام هیچ کەسێک وەڵامێکی قایلکەری نەدامەوە. من دەستم کرد بە گەڕان لە ئینتەرنێت و وتارێکم لە ماڵپەڕەکەت ( وێبسایت ) دۆزیەوە کە ڕوونی کردەوە کە ئێمە دەتوانین خوا لە خەونەکانماندا ببینین. من بۆ زانیاری خۆم بۆ تۆم نووسی: ئەو پیاوەی سپیه کێ بوو؟ ئەو ئەژدیهایه کێ بوو؟ بۆچی ئەوان لە جەنگ بوون؟ بۆچی ئەم خەونەم نیشان درا؟ مانای چی بوو؟\nئەو وەڵامانەی کە ناردتانەوە سەرسوڕهێنەر بوون. تۆ چەند ئایەتێکت بۆ ناردم لە ئینجیلەوە کە بە تەواوی باسی ئەو شتەی کە لە خەونەکەمدا بینیومە بوون و من سەرسام بووم! پاشان لە ئاسماندا بووە شەڕ. میکائیل و فریشتەکانی لە دژی ئەژدیهاکە جەنگان، ئەژدیهاکە و فریشتەکانیشی دژی ئەوان، بەڵام ئەژدیهاکە بەهێز نەبوو، شوێنیان لە ئاسماندا نەما. ئەژدیهایە گەورەکە فڕێدرایە خوارەوە، مارە دێرینەکە کە بە ئیبلیس و شەیتان ناودەبردرێت، ئەوەی هەموو جیهان گومڕا دەکات، فریشتەکانیشی لەگەڵیدا فڕێدرانە سەر زەوی. جا گوێم لە دەنگێکی بەرز بوو لە ئاسماندا دەیفەرموو: «ئێستا ڕزگاری و هێز و شانشینی خودامان و دەسەڵاتی مەسیحەکەی هاتووە، چونکە ئەو سکاڵاکارەی لە خوشک و براکانمان،کە شەو و ڕۆژ لەبەردەم خوداماندا سکاڵای لێیان دەکرد، فڕێدرایە خوارەوە. ئەوان بە خوێنی بەرخەکە و بەو شایەتییەی کە دایان، بەسەریدا سەرکەوتن، ژیانی خۆیان خۆشنەویست و پێشوازییان لە مەرگ کرد. بۆیە ئەی ئاسمان و ئەوانەی تێیدا نیشتەجێن، دڵخۆش بن! بەڵام قوڕبەسەر زەوی و دەریا، چونکە ئیبلیس بۆتان دابەزیوە! تووڕەییەکی گەورەی پێیە، چونکە دەزانێت کاتێکی کورتی هەیە.» ( ئاشکرا کردنی ءیسای مه سیح ١٢: ٧ – ١٢ )\nمن تەنها گەشتەکەم دەست پێ دەکەم بۆ ئەوەی دەربارەی پیاوە سپیەکە فێر بم که ئەو کێیه؟ بۆچی خەونێکی ئاوام هەبوو؟ من سوپاسگوزارم بۆ وێب سایتەکەتان کە چاوەکانمی کردەوە و پاڵی پێوەناوم بۆ خوێندن و زانیاری زیاتر\nكانونی دووه‌م 23, 2022 له 5:13 am\nكانونی دووه‌م 25, 2022 له 10:37 pm\nنیسان 1, 2021 له 10:49 pm\nنیسان 2, 2021 له 6:27 am\nنیسان 1, 2021 له 10:23 pm\nنیسان 6, 2021 له 4:37 am\nشوبات 7, 2021 له 9:21 pm\nشوبات 10, 2021 له 11:13 am\nKosik Andrew دەڵێت:\nئایار 3, 2021 له 3:41 am\nPrevious چیرۆکی ئه حمه د\nNext چیرۆکی کازم


” لەجیاتی گەراندنەوەی پێشمەرگە بۆ كەركوك با بۆسنور دژی سوپای توركیا بنێردرێن” – Standard Kurd\nلەلایەن ستاندار Posted on ته‌مموز 10, 2020 695 جار بینراوە 0 سەرنج\nمەنسور بعەیجی، پەرلەمانتاری فراكسیۆنی دەولەتی یاسا لە ئەنجومەنی نوێنەرانی عێراق رایدەگەیەنێت عادل عەبولمەهدی لەسەردەمی خۆی، برێكی زۆری پارە بۆ هەرێمی كوردستان نارد لەكاتێكدا پێشمەرگە ئەوكات بە فەرمانی سەرۆكی پارتی دەجولا نەك بەفەرمانی فەرماندەی هێزە چەكدارەكانی عێراق. راشیگەیاند تەحەدای فەرماندەی هێزە چەكدارەكان دەكەم كە بتوانێ جولە بە پێشمەرگە بكات.\nناوبراو وتیشی داواكردنی گەراندنەوەی پێشمەرگە بۆ كەركوك نایاساییە و پیویستە هێزی پێشمەرگە بۆ سنور بنێردێت رێگری لە هاتنی سوپای توركیا بكەن كە خەلكی بێتاوان دەكوژن.\nوتیشی دۆخی كەركوك دوای رۆیشتنی پێشمەرگە جێگیر بووە، عەرەب و توركمان هێنانەوەی پێشمەرگە بەهەموو شێوەیەك رەت دەكەنەوە.\nبڵاوکراوەی پێشووشێخی گەیلانی و بڵاوبونەوەی “قادریی” لە كوردستان\nبڵاوکراوەی نوێترنهێنی گۆڕینی داواكاریەكانی بەغدا لە داراییەوە بۆ سیاسی “كازمی توندتر هاتۆتەسەرهێل”